Toyota patentirala tehnologiju koja prikazuje funkcionisanje autonomne vožnje - Auto Republika\nUkoliko Toyota implementira ovaj patent, nestaće zabrinutost oko „poslušnosti“ sistema autonomne vožnje.\nMnogim ljudima se baš i ne sviđa ideja koja podrazumeva davanje kompletne kontrole nad vozilom veštačkoj inteligenciji. Međutim, novi patent koji dolazi iz Toyote bi mogao da neutrališe te strahove. Reč je o sistemu proširene realnosti sa „head-up“ displejem, koji putnicima u realnom vremenu objašnjava kako autonomna vožnja funkcioniše, odnosno šta dotični sistem radi.\nNa HUD-u se prikazuju poruke poput promene vozne trake, ispravnog smera, ubrzanja, krstarenja i krajnje destinacije. Ideja je da grafika dodatno ilustruje sve ove akcije. Primera radi, strelica bi pokazivala gde će vozilo promeniti voznu traku. Pored podataka autonomnog sistema, displej može da prikazuje podatke navigacije ili sačuvanih informacija u vezi sa putem kojim se vozi. To obezbeđuje uvid u info poput ograničenja brzine ili drugih korisnih detalja. Toyota je čak zamislila da ova tehnologija može biti korisna i kada čovek upravlja vozilom. U tom slučaju bi prikazivala šta autonomni sistem detektuje, a displej bi čak mogao da informiše vozača u vezi sa bezbednošću aktiviranja samovozećeg režima u bilo kojem momentu.\nPatent je fokusiran na HUD-u, ali Toyota je pojasnila da postoje i druge mogućnosti. Primera radi, info-zabavni sistem, odnosno ekran panela instrumentacije, takođe mogu da prikažu sve navedene informacije. HUD bi ipak mogao da bude najbezbednija opcija jer nema potrebe da se pogled vozača sklanja s puta. Opcioni 24-inčni „head-up“ displej iz novog Lexusa LS bi bio savršen za ovako nešto.\ntags: autonomna vožnja izdvojeno patent toyota\nprevious BMW - više detalja plana uvođenja tehnologije autonomne vožnje\nnext Samopopravljajući putevi koji ujedno pune baterije električnih vozila\nKako da sami napravite parking senzore višestruko jeftinije od „kupovnih“? (VIDEO)


Đukanović: CG pouzdan partner OEBS-a\nCrnogorski premijer Milo Đukanović govori na zasedanju Parlamentarne skupštine OEBS-a u Budvi (Autor: Biro)\nU dobroj meri, zahvaljujući saradnji sa OEBS-om, Crna Gora je u fazi pristupnih pregovora za članstvo u EU i na pragu NATO-a, ocenio crnogorski premijer\nCrna Gora je primjer kako prožimanje etničkih, vjerskih i kulturnih raznolikosti, kroz njeno balkansko, mediteransko i evropsko nasljeđe, može i treba da bude faktor mira i razvoja, ocijenio je crnogorski premijer Milo Đukanović na otvaranju jesenjeg zasjedanja Parlamentarne skupštine OEBS-a u Budvi.\nOn je kazao da Crna Gora, s punom sviješću o važnosti dijaloga i tolerancije, potvrđuje senzibilan i odgovoran odnos prema očuvanju unutrašnjeg multietničkog i multireligijskog sklada i stabilnosti, istoriji i tradiciji dobrosusjedstva i zajedničkih vrijednosti koje baštini Mediteran.\n"U tom smislu, naš osnovni kapital je raznorodno, multietničko i multikulturno biće Crne Gore, utkano u svijest svakog našeg građanina", poručio je Đukanović.\nPrema njegovim riječima, promovisanje dijaloga i "jedinstva u različitostima" je moto evropske i globalne integracije i osnova na kojoj počiva i razvija se i današnja Crna Gora. On je kazao da je Crna Gora ponosna što je pouzdan partner i snažan podržavalac OEBS-a.\nU dobroj mjeri, zahvaljujući saradnji sa tom organizacijom, Crna Gora je danas u fazi pristupnih pregovora za članstvo u Evropskoj uniji, na pragu NATO-a, uvažena kao susjed i inicijativan činilac regionalne stabilnosti na Balkanu, rekaoo je premijer i ocijenio da, ipak, ne treba previđati da nijesu otklonjeni najvažniji uzroci već tradicionalne balkanske nestabilnosti.\n"Eliminisanje tih rizika je neodvojivo od procesa daljeg ekonomskog razvoja i demokratske emancipacije društava koja žive u ovom kutku zajedničkog evropskog doma. Jednostavno, za ozbiljnu politiku neodrživa je teza o prirodnoj predodređenosti Balkana da generiše nestabilnost", smatra Đukanović.\n"Time je i naš izazov u suzbijanju tih prijetnji vremenom postao veći. Borbom protiv tih prijetnji želimo da garantujemo ostvarivanje ljudskih prava, ali nas, sa druge strane, izbor mehaizama te borbe može dovesti i u opasnost njihovog kršenja", naveo je Krivokapić.\nOn je, govoreći o aktuelnim pitanjima na Mediteranu rekao da je Arapsko proljeće ponudilo nadu da se otvara novi korak u parlementarnoj demokratiji, u sferi ljudskih prava i ostalih sloboda.\nDobrosusjedska politika država na Balkanu je značajna jer partnerstvo za demokratiju nalaže određena pravila kojih se svi moraju pridžavati, kazao je na otvaranju skupa predsjednik Palamentarne skupštine Savjeta Evrope, Žan Klod Minjon. Govoreći o aktuelnoj situaciji u Siriji, on je rekao da podržava usvojenu Rezoluciju Ujedinjenih nacija o rješavanu krize.


Panionios se čupa sa začelja\nKlub iz Atine u odličnoj formi u nastavku sezone i mogao bi posle ovog kola da pobegne sa začelja\nNekada je Panionios bio u vrhu grčkog fudbala. Ove sezone sumorna stvarnost za tim iz Atine je grčevita borba za osptanak. Klub je kažnjen sa oduzimanjem šest bodova, pa je trenutno na poslednjem mestu u plej-autu.\nAtinjani igraju odlično u nastavku sezone. U tri susreta imaju sedam bodova i sada se lakše diše, ali trijumf je neophodnan danas (18.30) na gostovanju AEL-u iz Larise. Domaćin je u gornjem delu tabele plej-auta i utakmica za njega nema prevelikog značaja. Tim za koji na pozajmici igra štoper Olimpijakosa i nekadašnji fudbaler Partizana Svetozar Marković igra veooma loše u poslednje...


Indijska kompanija East West Links je započela projekat gradnje hotela u Vrnjačkoj Banji, a planira zatim da izgradi i hotel u Beogradu, izjavio je predsednik PKS-a Marko Čadež. Prema njegovim rečima sa biznis foruma Srbija-Indija, velika kompanija u oblasti IT-a G-Tec Education zainteresovana je za dolazak u Srbiju, preneo je Tanjug.\nSrbije je to veoma potrebno zbog snažnog razvoja IT sektora, kaže Čadež dodajući da naša zemlja beleži ekspanziju izvoza u IT industriji odnosno rast od 40%.\nMoramo da brinemo kako ćemo dalje obučavati ljude u toj industriji da bi mogli da nastavimo sa tim rastom. Ovde ima indijskih investitora i u oblasti hotelijerstva koji su već započeli ulaganja u Vrnjačkoj Banji, a sada su najavili i izgradnju hotela u Beogradu. Zatim, jedna velika kompanija iz Indije je zainteresovana za investiciju u našu prehrambenu industriju i poljoprivredu, kako bi izvozili za indijsko tržište, dodao je Čadež.\nJaš Prakaš iz firme East West Links je potvrdio Tanjugu da su započeli projekat izgradnje hotela u Vrnjačkoj Banji i da planiraju da naprave hotel i u Beogradu. Kaže da se bave hotelijerstvom, ali i sportskim turizmom i organizovanjem sportskih programa za decu.\nTrenutno smo kupili zemlju u Vrnjačkoj Banji i gradićemo hotel tamo, jer očekujemo veliki broj turista iz Indije u Vrnjačkoj Banji i sa Bliskog istoka. Radimo i sportski turizam, dovodimo decu iz Indije i sa Bliskog Istoka, a ukoro i iz Kine. Trenutno imamo 70 dece iz Indije na letovanju u Srbiji, a tokom leta 2019. imaćemo oko 500 dece, rekao je Parkaš.\nKada završimo hotel u Vranjačkoj Banji, do 2020. godine, zainteresovani smo da gradimo hotel i u Beogradu, zbog zahteva naših klijenata, ali i zato što želimo da predstavimo poznatu indijsku gostoprimljivost. Mislimo da bi tu mogli da dolaze ljudi iz celog sveta, dodao je on.\nKaže da još ne znaju lokaciju za hotel u Beogradu, pošto su sada fokusirani na Vranjačku Banju, gde će u hotelu biti indijski spa, joga i drugi sadržaji indijske kulture.


Izgorio pomoćni objekat, šteta 100.000 KM | Palelive.com\nPočetna Regija Zvornik Izgorio pomoćni objekat, šteta 100.000 KM\nZVORNIK – U požaru na imanju Fadila Pandura iz Glumine kod Zvornika, koji je zahvatio pomoćni objekat, izgorjele su poljoprivredne mašine i automobil, javlja dopisnik Srne sa lica mjesta.\nPotpuno je izgorio traktor sa sijačicom, priključnom kosom, prikolica, freza i druga priključna oprema, te automobil „mercedes“, čime je, prema procjeni vlasnika, pričinjena materijalna šteta od 100.000 KM.\nPandur je rekao da još ne vjeruje šta mu se dogodilo. „Sinoć sam gorivom napunio rezervoar traktora, jer sam jutros planirao da orem, ali evo šta me zadesilo. Ne mogu da dođem sebi i ne mogu da vjerujem da je ovo stvarnost“, rekao je Pandur.\nPrema njegovim riječima, noćas u 3.00 časa probudio ga je komšija telefonom i rekao da gori pomoćni objekat.\n„Kad sam izašao sve je bilo u plamenu, eksplodirali su i rezervoari na traktoru i automobilu, plašio sam se da se požar ne proširi“, rekao je on i dodao da su vatrogasci došli i lokalizovali vatru.\nPrethodni članakU avgustu manifestacija „Dani Višegradskog meda“\nNaredni članakU ovoj sezoni utrošeno 328.990 KM


PALGO smart | Novi model emancipacije\nNovi model emancipacije za održivu romsku zajednicu\nProjekat „Novi model emancipacije za održivu romsku zajednicu“, koji uz podršku Vlade Republike Srbije i Delegacije EU u Srbiji sprovode PALGO centar i NBI iz Beograda, zasnovan je na nizu aktivnosti koje će dovesti do glavnog cilja: stvaranje i uvođenje novog modela emancipacije romskog stanovništva koji će mu omogućiti da poboljša svoj status u oblastima obrazovanja, ekonomskog osnaživanja, stanovanja, zaštite životne sredine, kulture, rodne ravnopravnosti, zdravstvene i socijalne zaštite. To bi trebalo da doprinese stvaranju preduslova za uspostavljanje održivog susedstva kroz kvalitetniji i inkluzivniji život romskih zajednica u Srbiji.\nFokus grupe – put do prikupljanja neposrednih ličnih iskustava o oblicima diskriminacije pripadnika romske zajednice\nBeograd, 27.06 – 30.06.2019. – U okviru projekta „Novi model emancipacije održive romske zajednice“ (New Emancipation Model for Sustainable Roma Community, 48-00-00198/2017-28-16), podržanog od strane Evropske unije, organizovano je pet anonimnih fokus grupa na dve lokacije: u društvenim prostorijama u Bosutskoj ulici i MZ Mali Mokri Lug (Bulevar kralja Aleksandra 532, Beograd-Zvezdara) u periodu od 27. do 30 juna.\nBrankica Tarbuk Janković, psihološkinja i moderatorka vodila je fokus grupe kroz 5 različitih tema – „Zapošljavanje i ekonomsko osnaživanje“ , „Održivo stanovanje“ , „Kultura i identitet“, „Ljudska prava“ i „Rodna ravnopravnost“ koje su bile podeljene u zasebne celine.\nSa ciljem da se dobije jasan uvid u suštinu problema iz perspektive pripadnika predmetne romske populacije, organizatori su odabrali i motivisali učesnike da se aktivno priključe radu fokus grupa. Pažljivo se vodilo računa da se obezbedi zastupljenost oba pola, različitih starosnih grupa i nivoa obrazovanja kako bi prikupljeni podaci što vernije prikazali trenutni položaj Roma i to kroz lične primere i iskustva.\nNa osnovu uvida u suštinu problema iz perspektive učesnika nameće se opšti zaključak da upravo edukovanje pripadnika romske zajednice u oblasti ekonomskog osnaživanja, prava na dostojanstveno stanovanje, o ljudskim pravima i uopšteno pravima manjina, o socijalno-zdravstvenoj zaštiti i zaštiti životne sredine, kao i zagarantovano pravo na školovanje može i treba da doprinese boljem položaju, inkluziji i emancipaciji Roma u lokalnoj zajednici, ali i u državi.\nFokus grupa 1 – Zapošljavanje i ekonomsko osnaživanje\nUčesnici fokus grupe koja se bavila pitanjem zapošljavanja i ekonomskog osnaživanja, uz vođenje moderatorke Brankice Tarbuk Janković podelili su svoja iskustva u vezi sa diskriminacijom i mogućnostima odnosno šansama pripadnika romske populacije prilikom traženja i dobijanja posla. Fokus grupa se sastojala od dvanaest učesnika romske populacije – pet muškaraca i sedam žena. Najmlađi učesnik je imao 21 godinu, a najstariji 71 godinu. U organizaciji fokus grupe su učestvovali Siniša Marinković – koordinator za manjine u Gradskoj opštini Zvezdara i koordinator Mobilnog tima za inkluziju Roma u Gradskoj opštini Zvezdara, i Maja Sinobad – član mobilnog tima ispred Nacionalne službe za zapošljavanje.\nTokom ove sesije izdvojila su se dva stava: neophodno je sticanje srednje stručne spreme, odnosno da osnovno obrazovanje nije dovoljno i očigledno postojanje diskriminacije prema Romima i Romkinjama prilikom zapošljavanja.\nOpšti zaključak je da postoji osećaj da Romi jesu diskriminisani i da njihova boja kože i nacionalna pripadnost na neki način mogu da predstavljaju prepreku ka jednakim šansama. Ipak, među učesnicima je bilo i onih koji se nisu susretali sa negativnim iskustvima zbog toga što pripadaju romskoj populaciji na poslu i da su „kućno vaspitanje, gde se odgajaš, porodica, obrazovanje, snalažljivost uz neophodnu sreću“ razlog za lakši put do zaposlenja kao i da ako „radiš – imaćeš, ako ne radiš – nećeš“ bez obzira da li si Rom ili pripadnik većinskog stanovništva.\nPitanje o stepenu obrazovanja podelilo je učesnike jer dok neki smatraju da je ipak bitno da je čovek vredan i radan koji sigurnim poslom može da izdržava porodicu, bez obzira na stepen obrazovanja, drugi pak smatraju da je sreća ključni faktor posebno dobra veza za zaposlenje, a treći ističu kao činjenicu da obrazovanje jeste veoma bitno i da vrsta zaposlenja direktno zavisi od nivoa stručne spreme. Ipak dodaju da većina Roma jednostavno nema uslova da se obrazuje, čak i kada porodice podržavaju mlađe u njihovim nastojanjima da ostanu što duže u obrazovnim sistemima.\nUčesnici fokus grupe su se saglasili sa tvrdnjom da će Romi i Romkinje biti ravnopravni na tržištu rada sa ostatkom populacije kada budu imali veći stepen obrazovanja, minimalno srednju stručnu spremu, poznavali strane jezike i učili veštine traženja posla\nFokus grupa 2 – Održivo stanovanje\nVeliki deo romske populacije u Srbiji živi u naseljima u koje „neromska“ populacija retko ulazi. Unutar javnog diskursa ova naselja se često opisuju kao „nehigijenska“, bez elementarne komunalne strukture (tekuće vode i kanalizacije), „divlja“, nastala van i/ili uprkos projektovanih urbanističkih planova za određene delove naselja (grada, prigradskih naselja, sela ili delova seoskih atara).\nUčesnici fokus grupe koja se bavila pitanjem održivog stanovanja uz vođenje moderatorke Brankice Tarbuk Janković podelili su svoja iskustva u vezi sa specifičnostima života u dominantno ili isključivo romskim stambenim jedinicama. Opšte viđenje je da na Rome većinsko stanovništvo gleda sa omalovažavanjem u čemu prednjači misao da su svi Romi isti, da su „svi aljkavi” i da „svi kradu”. Rešenje za humaniji stambeni prostor vide u aktivnijoj ulozi države kroz finansiranje svakog domaćinstva pojedinačno. Deo učesnika takav koncept kategorički odbija smatrajući da svaki pojedinac treba da svojim primerom pokaže ostalima u zajednici da je moguće održavati sopstveni prostor urednim i čistim bez obzira na primanja. Infrastrukturu i mešovita naselja gde ne žive samo Romi vide kao bolju opciju u odnosu na život u isključivo romskom naselju. I u ovom segmentu jedno od rešenja je bolje zaposlenje, te samim tim i bolji uslovi za život, ali čak i tu ima problem jer u samoj zajednici neretko vlada mišljenje da: „... žena služi samo za rađanje i školovanje dece, a posle kad odrastu da održava domaćinstvo…”.\nNa kraju, ne manje bitno, važno je ipak istaknuti da socijalni položaj i bilo koji oblik integracije i osnaživanja ipak nisu izolovana lokalna pitanja, već je polje prostiranja fenomena značajno šire, a čine ga uticaji na globalnom, regionalnom i nacionalnom planu.\nFokus grupa 3 – Kultura i identitet\nOdabir članova fokus grupe i njihovo motivisanje da učestvuju u njenom radu bilo je povereno Siniši Marinkoviću, koordinatoru za manjine u Gradskoj opštini Zvezdara i koordinatoru Mobilnog tima za inkluziju Roma GO. Učestvovalo je šest pripadnika romske zajednice (4 žene i 2 muškarca) iz naselja Mali Mokri Lug (GO Zvezdara).\nNa ključno pitanje moderatorke: „Da li je identitet Roma da se muče u životu?“ odgovor je precizno jasan koji dele učesnici fokus grupe o kulturi i identitetu od „Jeste, u identitetu Roma je da ćuti...“ do iskrenog mišljenja da društvo ne vidi Rome da se muče već kao „lenje i neobrazovane“ neuočavajući bitnu i ogromnu razliku koja među njima ipak postoji: „Uvek će za nas misliti: lopov, prljav, štrokav... Cigan znači mnogo loše (nečovek), a Rom znači čovek. Cigan može biti svako, a Rom ne može.“ Grupa se složila da je opšta populacija o Romima najviše saznanja dobila iz filmova koji su ih najčešće diskreditovali, prikazujući ih upravo na diskriminatorni način. Na pitanje „Kada bi se snimio film o pozitivnim primerima iz vaše (romske) kulture” većina je izjavila da to niko ne bi gledao i da ostaloj populaciji to ne bi bilo interesantno.\nUčesnici fokus grupe su istakli da je važan segment svog identiteta i kulture, ali ne i jedini ljubav prema igri i pevanju, ali isto tako da su vredni i da vole da rade, uče i da imaju mnogo dece koju nažalost sada više vaspitava škola i ulica nego porodica. Jedan od identiteta romskog stanovništva je model života u višegeneracijskim domaćinstvima, što se predstavlja kao tradicija – iako bi zapravo svi želeli da se odvoje, kad bi mogli to sebi da priušte.\nNa pitanje moderatorke: „Koja je tradicionalna uloga žene u romskoj zajednici?“ odgovori učesnika su različiti, ali su se složili da se tradicija poštuje među Romima i doživljava na različite načine. Primera radi još po negde važi pravilo da kada „snajka dođe u kuću opere svekrvi i svekru noge“ ili da postoje porodice, posebno islamske veroispovesti u kojima su žene potpuno odvojene i gde se ni za šta ne pitaju, čak ni koliko će dece imati.\nNa kraju sesije je postignut konsenzus da ukoliko se svi međusobno bolje upoznajemo sa običajima, tradicijom i kulturom više ćemo se uvažavati, a time smanjiti predrasude i stereotipije koje imamo.\nFokus grupa 4 – Ljudska prava\n„Ljudsko pravo na život, slobodu, slobodu izražavanja, politička prava, pravo na fer i pravično suđenje, pravo na jednakost, ekonomska i socijalna prava, koja obezbeđuju obrazovanje, zaštitu od teškog siromaštva i gladovanja i zaštitu prava određenih grupa, odnosno etnička prava...“ Da li imate osećaj da ste potpuno ispoštovani kao ljudi? Ovom definicijom i pitanjem je pokrenuta četvrta u nizu fokus grupa sa ciljem da se sagledaju lična iskustva po pitanju poštovanja ljudskih prava. Učesnici fokus grupe, njih deset ukupno (6 muškaraca i 4 žene) su saglasni da Romi nemaju „prava maltene ninašta“ i da imaju osećaj da im institucije, poput zdravstvenih uskraćuju prava. Ipak, svesni su i da je sveopšta prilika u društvu loša i da svi loše žive i da su Romi generalno slabo informisani po pitanju zakona dok se nešto ne desi. „Meni su pomagali na Pravnom fakultetu, ima besplatna pravna pomoć“, „bilo bi dobro da ima neka kancelarija za pomoć, 80% Roma je nepismeno i ne znaju koja su im prava“ – samo su neka od viđenja učesnika fokus grupe. Kao opšte postignuta saglasnost se nameće sledeće: učesnici fokus grupe 4 su doživeli diskriminaciju u obrazovanju, zdravstvu, zapošljavanju i u oblasti socijalnih prava, kao i pravo na jednakost. Postignut je i konsenzus da njihova ugrožena prava postoje na dva nivoa: u svakodnevnoj interakciji sa ljudima u zajednici, ali i sa sistemom i institucijama.\nFokus grupa 5 – Rodna ravnopravnost\nIako su Romi kao etnička grupa socijalno marginalizovani, neki članovi ove grupe su izloženi i dodatnim oblicima diskriminacije. Po tome se posebno ističu žene Romkinje, koje čine više od polovine romske etničke grupe, koje su žrtve višestruke diskriminacije zasnovane na najmanje dva osnova: polu i nacionalnoj pripadnosti. Romske žene se često udaju pre punoletstva i dobijaju decu vrlo mlade, tako da se često nalaze u statusu izdržavanih lica. Na pitanje moderatorke u toku realizacije poslednje fokus grupe: „Da li mi žene imamo jednaku šansu da funkcionišemo u ovakvom društvu?” odgovori su se kretali od toga da neko ima jednaku šansu, a neko ne do toga da to zavisi od muža ili situacije. Takođe, učesnici fokus grupe su svesni da postoji i razlika u vaspitavanju muškog i ženskog deteta priznajući da tu nema ravnopravnosti jer pre svega žensko dete treba da bude „čedno“, a ne da bude „promiskuitetno i da se ponaša kao iz rijalitija“. Iako i dalje postoje dečji brakovi i „navodni običaj“ da snaja bude što mlađa kako bi je vaspitavali kako im odgovara, učesnici fokus grupe dele mišljenje da je bolje da „čak i žensko dete završi školu i da ima parče hleba i zanat u rukama”. Učesnici prave i paralelu u pravima koje Romkinje ostvaruju kada odu u Nemačku i ističu da je žena tamo mnogo zaštićenija nego u Srbiji, ističući da ovde žena uglavnom zbog rodbine ili čak i zbog svojih roditelja trpi, što je pre svega posledica mentaliteta.\nOdrživo stanovanje i\nTitle of the action: New Emancipation Model for Sustainable Roma Community\nContract No. : 48-00-00198/2017-28-16\nContracting Authority: Government of the Republic of Serbia, Ministry of Finance, Department for Contracting and Financing of EU Funded Programmes\nIPA 2014 – Development of innovative, integrated youth tailored services and active inclusion models – Reference: EuropeAid/159572/ID/ACT/RS


Komšić o Dodikovoj posjeti Zagrebu: Nikad se neće ostvariti dogovor iz Karađorđeva\nDodik u privatnu posjetu zvaničnicima Republike Hrvatske, donosi poruku koja je ujedno i cilj njegove politike, da entitet Republika Srpska (RS) i Srbija budu jedna država, navodi se u saopštenju člana Predsjedništva Bosne i Hercegovine (BiH) Željka Komšića povodom posjete Zagrebu člana Predsjedništva BiH i predsjednika Saveza nezavisnih socijaldemokrata (SNSD) Milorada Dodika.\n"Bez obzira na to kako će u Zagrebu ta poruka biti primljena, sa odobravanjem ili ne, mi u Bosni i Hercegovini znamo šta nam je činiti, a u Zagrebu, kako im je volja. Nikad neće biti ostvareno ono što su Milošević (Slobodan, nekadašnji predsjednik Savezne Republike Jugoslavije i Srbije, prim. red.) i Tuđman (Franjo, nekadašnji predsjednik Hrvatske, prim. red.) u Karađorđevu zamislili", navodi Komšić.\nKurspahić: Duhovi Karađorđeva nad Bosnom\nKako je saopšteno iz Dodikovog kabineta, on će se sa predsjednikom Republike Hrvatske Zoranom Milanovićem, a potom i predsjednikom Vlade Hrvatske Andrejom Plenkovićem, susresti danas poslijepodne, 16. septembra.\nDžaferović: Zvanični Zagreb ignoriše institucije BiH\nPrethodno je predsjedavajući Predsjedništva BiH Šefik Džaferović izjavio da posjeta i sastanci Dodika sa zvaničnicima Hrvatske "nemaju bilo kakve veze sa Predsjedništvom Bosne i Hercegovine".\n"Riječ je o privatnoj posjeti koju je prihvatio zvanični Zagreb, ignorirajući institucije Bosne i Hercegovine. To je njihov izbor, kao što su njihov izbor i posljedice koje će iz takvih postupaka nastupiti", poručio je Džaferović u objavi na društvenim mrežama.\nČlan Predsjedništva BiH Milorad Dodik će posjetu Republici Hrvatskoj početi sastankom sa mitropolitom zagrebačko-ljubljanskim Porfirijem.\nDokumenti Narodne Skupštine RS iz Dodikovih u Vučićeve ruke


Ministar Abraši sastao se sa predsdavnicima Evropskog Saveta – MRSZ\nPriština 8 februar 2017\nMinistar Rada i Socijalne Zaštite g. Arban Abraši u pratnji svojih saradnika, održao je danas sastanak sa delegacijom Evropskog Saveta na čelu sa Nils Muižnieks, Komesarom za Ljudska Prava te institucije. Nakon dobrodošlice, ministar Abraši je upoznao prisutne o ključnim aspektima socijalne i ekonomske situacije na Kosovu, standardima, uslugama i glavnim razvojnim politikama koje pruža MRSZ.\nO aktuelnim temama za Kosovo o kojima se zainteresovala delegacija iz Evropskog Saveta, su bile pitanja o povratnicima, interno raseljenim licima, socijalnim i penzijkim šemama i za ugrožene grupe sa naglaskom na Rome, Aškalije i Egipćane, šeme o kategorijama proizašle iz rata, itd. Takođe, Ministar je upoznao goste o programu “Izlazi iz socialnog” iniciran od njega, preko kojeg se cilja zapošljavanje lica sa socijalnom asistencijom.\nTokom sastanka, Ministar Abraši dostavio pitanje žrtava seksualnog nasilja u poslednjem ratu na Kosovu, naglašavajući svoju spremnost i posvećenost da se te žrtve tretiraju dostojanstveno preko institucionalne zaštite. Ministar Abraši je naglasio da proces napreduje i očekuje se da preživele takvog nasilja budu nadoknađene počevši već ove godine.\nVođa delegacije iz Strazbura, Komisijoner Muižnieks bio je zadovoljan onim što je predstavljeno na sastanku, i informisao je Ministra Abrašija o cilju posete delegacije Veća Evrope, koja je uglavnom usmerena na tranzicionoj pravdi i mediskoj slobodi na Kosovu.


„Želim da nastupajući blagi dani u domove vjernika donesu mir i ojačaju vjeru da zajednički, uz povjerenje i međusobnu pomoć, možemo prevazići mnoge izazove koji su pred nama. A najprije da u periodu pandemije koronavirusa, sačuvamo svoje i zdravlje drugih ljudi“ navodi se čestitci\n5714 pregleda\t24 reakcija\t21 komentar(a)\nMarković, Foto: Gov.me\nPredsjednik Vlade Duško Marković čestitao je u svoje, i u ime Vlade , predsjednici i svim pripadnicima Jevrejske zajednice Crne Gore predstojeće praznike Roš Hašanu i Jom Kipur, saopšteno je iz Vlade Crne Gore.\n„Želim da nastupajući blagi dani u domove vjernika donesu mir i ojačaju vjeru da zajednički, uz povjerenje i međusobnu pomoć, možemo prevazići mnoge izazove koji su pred nama. A najprije da u periodu pandemije koronavirusa, sačuvamo svoje i zdravlje drugih ljudi“, navodi se čestitci Markovića upućenoj predsjednici Jevrejske zajednice Crne Gore Nini Ofner Bokan.\nKako je saopšteno, Marković je u čestitci zahvalio Jevrejskoj zajednici "na doprinosu u jačanju nezavisne, multikulturalne i multinacionalne Crne Gore, koja je upravo sa tim vrijednostima pouzdan partner evroatlantske zajednice i buduća članica Evropske unije".\n"U uvjerenju da ćemo zajednički nastaviti da dajemo doprinos humanim i naprednim stremljenjima, čestitam Vam na izboru za predsjednicu Jevrejske zajednice Crne Gore i još jednom svim vjernicima želim srećne nastupajuće praznike“ zaključio je Marković u čestitci.\nDuško MarkovićJevrejska zajednicaRoš HašanaJomKipurNina Ofner Bokan\n03.12. 07:58 h\t82652\n03.12. 15:06 h\t43527\n03.12. 14:14 h\t35154\n03.12. 06:30 h\t31678\n02.12. 19:30 h\t31159


Kontroverzni književnik i negator genocida Peter Handke sutra u Banjoj Luci i Andrićgradu - BiH Vijesti\nNaslovnica BOSNA I HERCEGOVINA Kontroverzni književnik i negator genocida Peter Handke sutra u Banjoj Luci i...\nKontroverzni književnik, negator genocida u Srebrenici i dobitnik Nobelove nagrade za književnost Peter Handke posjetit će sutra Banju Luku i Andrićgrad.Handke je strastveno zagovarao genocidni Miloševićev režim, posjećivao Slobodana Miloševića u Hagu, a 2006. se pojavio na njegovoj sahrani. Poznat je i zbog prikazivanja Srbije kao žrtve tokom krvavih ratova ’90-tih godina.\nAustrijski književnik je zbog takvih stavova proglašen personom non grata u gradovima poput Sarajeva i Tuzle, dok je u Banju Luku pozvan kao počasni gost. Mnogi istaknuti svjetski književnici i umjetnici osudili su Handkeove stavove, kao i odluku da takva ličnost dobije Nobelovu nagradu.\nPredsjedavajući Predsjedništva BiH i lider SNSD-a Milorad Dodik rekao je danas da mu je velika čast što će sutra ugostiti Handkea, prema kojem, kako kaže, srpski narod gaji posebna osjećanja i poštovanje.\nHandkea će sutra u 12 sati u Banjoj Luci pored Dodika ugostiti i predsjednica RS-a Željka Cvijanović, premijer Radovan Višković, reditelj Emir Kusturica i rektor banjalučkog Univerziteta Radoslav Gajanin.\nNakon boravka u Banjoj Luci, Handke će sa Dodikom i Kusturicom posjetiti Andrićgrad gdje će mu u Andrićevom institutu biti uručena “Velika nagrada Ivo Andrić”.\nNakon uručenja nagrade, biće upriličen okruglo sto na kojem će o književnom stvaralaštvu i značaju djela Petera Handkea govoriti reditelj Emir Kusturica, akademici i književnici\n“Handke je dobitnik ‘Velike nagrade Ivo Andrić’ Andrićevog instituta u Andrićgradu za najbolju knjigu objavljenu u Srbiji ili Republici Srpskoj tokom 2020. godine ‘Drugi mač – Majska povest’. Ova nagrade se uručuje na Svetog Savu u Andrićgradu, ali je ove godine odgođeno zbog epidemiološke situacije”, saopćeno je.\nAustrijski pisac je i član Srpske akademije nauka i umjetnosti (SANU) od 1. novembra 2012. godine, a povelja o članstvu uručena mu je 9. aprila 2013. godine.\nPrethodni članakDžekin gol nedovoljan u Pirovoj pobjedi Rome, United i Villarreal u velikom finalu Evropske lige\nNaredni članakIma nešto u tom Unitedu: Džeko novim golom došao do dva velika dostignuća protiv Crvenih đavola


Izmjene zakona o policiji sutra na sjednici Skupštine Kantona Sarajevo | UdriMuski\nIzmjene zakona o policiji sutra na sjednici Skupštine Kantona Sarajevo\n18. 06. 2019 - 12:03\nIzmjene i dopune Zakona o unutrašnjim poslovima i Zakona o policijskim službenicima Kantona Sarajevo bit će razmatrane sutra na sjednici kantonalne skupštine.\nMinistar unutrašnjih poslova KS-a Admir Katica ocijenio je u izjavi Feni da izmjene predstavljaju 'civilizacijski iskorak' te da će značajno unaprediti organizaciju i djelovanje MUP-a KS i Uprave policije, a posebno kada je u pitanju vraćanje struke i integriteta u policijske redove.\n- Uzimajući u obzir izvještaje Tužilaštva KS izvršena je analiza uposlenih u Upravi policije MUP-a KS kojom prilikom je utvrđeno da dvije trećine policijskih službenika nemaju adekvatnu stručnu spremu shodno radnom mjestu, a od rada policije direktno ovisi kvalitetan rad tužilaštava i sudova - kazao je Katica.\nKatica ističe da se u prijedlogu izmjena i dopuna Zakona o unutrašnjim poslovima KS utvrđuje i sigurnost pozicija načelnika i inspektora u Jedinici za profesionalne standarde, jer je predviđeno da više neće postojati mogućnost da zbog određenih radnji koje poduzimaju u okviru svojih službenih zadataka trpe posljedice, odnosno da ih policijski komesar može premjestiti na drugo radno mjesto.\nZastupnici će razmatrati i Izvještaj o izvršavanju budžeta Kantona Sarajevo od 1. januara do 31. decembra 2018. godine.\nPrijedlog odluke o davanju saglasnosti Ministarstvu unutrašnjih poslova KS za prodaju motornih vozila javnom licitacijom, kao i Prijedlog odluke o proširenju djelatnosti Javne ustanove Srednje škole poljoprivrede, prehrane, veterine i uslužnih djelatnosti Sarajevo na djelatnost obrazovanja odraslih također će razmatrati na ovoj sjednici.\nNa dnevnom redu su i izvještaji o radu i finansijskom poslovanju Kliničkog centra Univerziteta u Sarajevu, o radu sa finansijskim poslovanjem Univerziteta u Sarajevu i o radu i finansijskom poslovanju Zavoda za izgradnju Kantona Sarajevo za 2018. godinu.


Puković je za svoje voćne rakije i prethodnih godina osvajao niz medalja kako na tom, tako i na drugim festivalima u regionu.\nOn je ocijenio da je ovogodišnji rod voća bio specifičan, pa očekuje da će kvalitet ovogodišnjih voćnih rakija biti bolji za 20-ak odsto nego prošle godine.\nKao jedan od članova Udruženja proizvođača i ljubitelja rakije “Subotička peščara”, Puković je ocijenio da se ovdašnja rakija razlikuje i izdavaja od ostalih u regionu po tome što je proizvedena od voća gajenog na pijesku, a što podrazumijeva vegetaciju voća koju zagrijva “sunce odozgo, a pijesak odozdo”.\n“To utiče na šećer u voću, a iz tog šećera kasnije dolazi do kvaliteta rakije”, rekao je Puković.\nDrugo mjesto na festivalu osvojio je Zoran Mamužić za rakiju od breskve, dok je treće mjesto pripalo Zvonku Mihaljeviću, takođe za rakiju od kajsije.\nProglašene su i najbolje rakije u svakoj od voćnih vrsta.\nPredsjednik Organizacionog odbora festivala Saša Kopilović kaže da su ove godine na festivalu svoje rakije predstavila 33 izlagača, dok je njih 45 sa 125 rakija učestvovalo u takmičenju za najbolju u nekoj od devet kategorija.\n“Prošle godine je, po nekoj našoj računici, bilo oko 900 posjetilaca, a ove godine očekujemo sigurno oko dvije hiljade”, rekao je Kopilović.\nFestival svake godine privlači sve više i izlagača i publike, zbog čega je prije pet godina i formirano udruženje, koje je organizator festivala.\n“Preko tog udruženja mi pokušavamo da podignemo svjest o domaćoj prirodnoj rakiji i pokažemo šta je pravi kvalitet domaće rakije koje proizvode sami individualni proizvođači”, dodao je Kopilović.\nFestival se tradicionalno održava u Ljutovu, poznatom subotičkom voćarskom kraju i to kao memorijal Blaška Kopilovića, tragično nastradalog poljoprivrednog radnika i aktiviste iz Subotice. Tanjug


Nokia 2: dva dana korišćenja sa jednim punjenjem - ATA Stars\nHome/Vesti - ostalo/Kompjuteri i tehnika/Nokia 2: dva dana korišćenja sa jednim punjenjem\nJuho Sarvikas, Direktor proizvoda u kompaniji HMD Global, rekao je:\n„Ljudi se toliko oslanjaju na svoje telefone ovih dana, a mnogi ljudi nesvesno torše svoju bateriju napolju i onda im traje po jedan dan. Mi mislimo da bi rešenje nije da radite manje sa svojim telefonom, zbog čega smo stvorili pametni telefon koji može da traje i kada drugi uređaji trebaju da se dopune.\nPovezana vest: Nokia poziva kompozitore da predlože novu verziju poznate Nokia melodije na mobilnim telefonima\n„Sa modelom Nokia 2, želeli smo da spojimo jedinstveno iskustvo Androida sa dugotrajnom baterijom koju mnogi ljubitelji i očekuju od Nokia telefona. Svaka komponenta ovog Nokia telefona, od displeja do baterije, čipseta i dizajna sistema – napravljena je tako da troši što manje energije iz velike baterije, kako bi korisnicima pružili izdržljiv telefon na koji se mogu osloniti .“\nNokia 2 pruža neverovatnu čvrstoću u dizajnu, prateći karakteristike Nokia nasleđa kvaliteta, jednostavnosti i pouzdanosti. Njegov elegantni okvir je precizno obrađen iz jednog bloka aluminijuma, dok je Corning® Gorilla® Glass dopunjen polikarbonatom na zadnjoj strani, pružajući i sjajan osećaj i kvalitet dizajna koji očekujete od Nokia pametnog telefona. Premijum materijali i pažljivi, ergonomski dizajn kombinuju se u cilju stvaranja jedinstvenog modela koji je i praktičan i moderan, ostavljajući vam slobodu da uživate u pristupačnom i dugotrajnom iskustvu korišćenja smart telefona.\nPovezana vest: Faza povezivanja u ispitivanju tržišta priobalnog TPG terminala u Aleksandropolisu je uspešno završena\nPovezana vest: LG G Flex2 - sledeći korak u evoluciji zakrivljenih smart telefona\nBy ATA Stars Redakcija|2017-10-31T21:50:05+01:00oktobar 31st, 2017|Kompjuteri i tehnika|0 Comments


Koncesija za sigurnije saobraćajne zone oko škola\nTanjug 29. aprila 2021. 15:47\nBEOGRAD – Odbornici Skupštine grada Beograda usvojili su danas Predlog koncesionog akta za finansiranje redovnog održavanja horizontalne saobraćajne signalizacije i delova saobraćajne opreme, pešačkih ograda i saobraćajnih stubica u zonama škola u sedam prigradskih opština.\nPredmet koncesije podrazumeva redovno održavanje horizontalne i vertikalne signalizacije, delova saobracajne signalizacije, opreme pešačkih ograda i saobraćajnih stubica u zonama škola u opštinama Barajevo, Grocka, Lazarevac, Mladenovac, Obrenovac, Sopot i Surčin, kao i izradu nedostajućih projekata zona škola na period od 25 godina.\nU prigradskim opštinama ima ukupno 46 matičnih osnovnih škola i 97 isturenih odeljenja, što ukupno čini 143 zone škole, naveo je gradski sekretar za saobraćaj Dušan Rafailović.\nPojasnio je da koncesionar ima obavezu da u sedam prigradskih opština uradi zone škole, uredi ih, održava horizontalnu i vertikalnu signalizaciju bar jednom godišnje, kao i da ti radovi moraju biti završeni do 1. septembra.\nDodao je da, osim toga, koncesionar ima obavezu održavanja delova saobraćajne opreme, pešačkih ograda i saobraćajnih stubica, kao i izrade nedostajućih projekata za zone škola u roku od šest meseci od uvodenja u posao.\n„Zauzvrat, koncesionar će imati mogućnost nabavke, izgradnje i postavljanja određenih elemenata urbanog mobilijara, 50 LED displeja na teritoriji sedam prigradskih opština koje nisu obuhvaćene Generalnim urbanističkim planom i katalogom urbane opreme“, rekao je Rafailović.\nGrad Beograd bi, kako kaže, bez naknade u procenjenoj vrednosti od 200.000 evra godišnje, odnosno pet miliona evra za period trajanja koncesije, koristio deo vremena na displejima za informacije od opšteg značaja.\nNa današnjoj sednici usvojeni su Izveštaj o stepenu realizacije, programu uređenja i dodeli građevinskog zemljišta u periodu od 1. januara do 31. decembra 2020. godine, kao i Izveštaj o radu Gradskog pravobranilaštva Grada Beograda za period od 1. januara do 31. decembra 2020. godine.\nOdbornici su usvojili Predlog rešenja o davanju saglasnosti na Statut Apotekarske ustanove „Apoteka Beograd“, Predlog rešenja o davanju saglasnosti na Odluku o dopunu Statuta javnog preduzeća za obavljanje delatnosti od opšteg interesa za Grad Beograd – „Beogradska tvrdava“, kao i Predlog odluke o sprovodenju javnog konkursa za izbore direktora JKP „Infostan tehnologije“, čiji je osnivac Grad Beograd.\nOd danas zaprašivanje komaraca\nZašto plavuša kada ide u prodavnicu nosi merdevine?\n- Jer su visoke cene.


Lajčak u sredu na Kosovu\nSpecijalni predstavnik EU za dijalog Beograda i Prištine, Miroslav Lajčak, ponovio je danas da ne postoji alternativa dijalogu Beograda i Prištine i da bi u suprotnom obe strane ostale "zaglavljene" na svom putu u budućnost. Lajčak je najavio da u sredu stiže u trodnevnu posetu Prištini, nakon koje odlazi u Beograd.\nU pitanju je moja regularna poseta regionu u cilju razgovora sa liderima o tome kako dalje napredovati u procesu dijaloga, rekao je Lajčak.\nMiroslav Lajčak je na konferenciji "Dijalog Beograda i Prištine: Povratak na pravi put" koji su organizovali briselski Centar za evropsku politiku (EPC) i SAD Misija pri EU, poručio da je konačni rezultat dijaloga o normalizaciji odnosa "u rukama Beograda i Prištine ako su ozbiljni po pitanju svog članstva u EU i boljeg života građana", a da je EU tu samo da pomogne u ostvarivanju tog cilja.\n"Nametnuto rešenje neće biti održivo. To neće biti briselski niti vašingtonski dogovor, već dogovor do koga Beograd i Priština moraju da dođu i da ga primene i poštuju", rekao je Lajčak.\nOn je naglasio da u procesu dijaloga svi znaju šta treba da rade i to detaljno, ali i ukazao da se mora naći balans između transparentnosti procesa i zaštite dijaloga, jer se razgovara o vrlo osetljivim pitanjima.\nLajčak je na briselskoj video konferenciji posvećenoj dijalogu Beograda i Prištine poručio "da su Kosovo i Srbija i ceo zapadni Balkan budući članovi EU", a da se procesu pristupanja želi doprineti i kroz normalizaciju odnosa Beograda i Prištine.\nKada je reč o saradnji sa SAD, Lajčak napominje da je sve što je postignuto na Zapadnom Balkanu učinjeno u saradnji sa SAD uz ocenu da Brisel sa Bajdenovom administracijom ima blisku i najbolju saradnju.\n22.09.2021 Kurti pozvao gradonačelnike sa severa da uklone barikade (424)\n22.09.2021 Počelo izdavanje probnih tablica u Lapljem Selu (395)


"Pruga Beograd-Budimpešta je prva pruga za brzine do 200 kilometara na čas i nalazi se na železničkom koridoru Xb, koji je najvažniji železnički koridor ne samo za Srbiju, već i u ovom delu Evrope, buduće osnovne Transevropske transportne mreže (TEN-T)", rekao je Poledica u intervjuu za novi broj Magazina Biznis.\nDodaje da je, osim toga, ova pruga prvi projekat izgradnje železnice koji na tlu Evrope rade kineski izvodjači, što ima dodatni značaj za afirmaciju Srbije kao ključnog partnera Kine u oblasti saobraćaja u mehanizmu saradnje sa 16 zemalja centralne i istočne Evrope.\n"Ova pruga će povezati Transevropsku transportnu mrežu i ekspresnu Evroazijsku železnicu, preko Istanbula, a ujedno je i nastavak pomorskog i kopnenog novog 'puta svile' iz Luke Pirej prema srednjoj Evropi", precizira Poledica.\nPrema njegovim rečima, Samit šefova vlada Kine i 16 zemalja centralne i istočne Evrope u Rigi je bio veoma važan i uspešan za Srbiju, jer su potpisani ugovori za nekoliko velikih infrastrukturnih projekata.\nPodseća da je potpredsednica Vlade Zorana Mihajlović potpisala ugovore za tri infrastrukturna projekta, vredna 734 miliona evra: za projekat Beograd - Budimpešta (deonica Beograd - Stara Pazova), za autoput Surčin - Obrenovac i za Sektor B obilaznice oko Beograda.\nKomercijalni ugovor za realizaciju prve faze projekta Beograd - Budimpešta, od Beograda do Stare Pazove, vredan je 319 miliona evra.\n"Ugovor sa konzorcijumom kineskih kompanija 'China Railway International' i 'China Communications Construction Company', predvidja izgradnju dvokolosečne pruge dužine 34,5 kilometara od stanice Beograd-Centar do Stare Pazove za brzine do 200 kilometara i predvidja da u projektu 46 odsto bude učešće radova i nabavke robe nekineskog porekla, što znači da je obezbedjen značajan prostor za domaće kompanije da učestvuju u izgradnji", rekao je Poledica.\nNa pitanje o racionalizaciji u Železnicama, kaže da je formirana Medjuresorna radna grupa od predstavnika relevantnih državnih institucija, menadžmenta železničkih kompanija i reprezentativnih sindikata sa ciljem da se što pre utvrde kriterijumi na osnovu kojih će biti definisani viškovi zaposlenih, kao i visina potrebnih sredstava za otpremnine.\nŽeleznice Srbije, "Infrastruktura železnice Srbije, "Srbija Voz i "Srbija Kargo su, dodaaje Poledica, usvojili planove optimizacije radne snage za period 2016-2020, i shodno tim planovima do kraja 2016. godine trebalo bi da se smanji broj zaposlenih za najmanje 2.700.\n"To će sa prirodnim odlivom u toku 2016. godine, predstavljati smanjenje za oko 3.000 zaposlenih", izjavio je Poledica u intervjuu za Magazin Biznis.\nSrbi za PUN REZERVOAR RADE DVA I PO DANA, Slovenci jedan, a Nemci osam sati - gorivo je svuda sve SKUPLJE, ali postoji i druga strana priče\nGrađani Srbije za pun rezervoar goriva moraju da rade oko 21 sat ili dva i po radna dana, dok u Sloveniji vozači mogu da napune svoje automobile posle samo jednog dana rada ili malo više od 8 sati. Nemcima je potrebno još manje, odnosno oko 6 sati rada.\nCene nekretnina u Srbiji, pa i širom regiona, skaču iz dana u dan. Tržište raste već mesecima unazad i kupcima je sve teže da se odluče. Ipak, u ponudi je i više stanova i porodičnih kuća koje se mogu kupiti za relativno malo para, i koje ne zahtevaju previše dodatnih ulaganja. Najveći broj takvih nekretnina nude banke, a na tržištu su se našle pošto su aktivirane hipoteke jer dužnici nisu redovno vraćali svoje zajmove.\nUmesto 54 miliona dinara Ministarstvo energetike izdvojiće 224 miliona dinara za projekte sanacije stolarije u domaćinstvima, dok su lokalne samouprave opredelile još oko 235 miliona dinara. Svih 67 opština koje su ispunile uslove i podnele ispravnu dokumentaciju dobiće subvenciju od 25 odsto od države, piše u odluci o dodeli sredstava Ministarstva energetike, piše Euronews Srbija.\nImajući u vidu da se svakodnevno priča o vrtoglavim cenama kvadrata u Srbiji čiji rast može da se prati iz meseca u mesec, sve je češće i pitanje da li će i kada i doći do pojeftinjenja na tržištu nekretnina. Na ovo pitanje, danas odgovor nemaju ni dugogodišnji učesnici i svedoci mnogih turbulencija na tržištu i jedino što su mogli konkretno da nam kažu jeste da bi rast cene mogao da stane tek kada se zasiti tražnja. A ona za sada konstanstno raste.\nHAKERI ZAUSTAVILI PROIZVODNJU MLEKA U AUSTRIJI Sajber napad srušio računarski sistem\nAustrijska mlekara Salcburg Milh bila je meta hakerskog napada, usled kojeg je morala da obustavi proizvodnju. Sajber napad izazvao je potpuni pad računarskog sistema i digitalnog upravljanja proizvodnje.\nDugo najavljivani srpsko-kineski industrijski park u Borči uskoro bi mogao da počne da se gradi.\nRaste pritisak na Evropsku centralnu banku i američke Federalne rezerve da smire inflaciju. Očekuje se da ove godine inflacija u Evropi bude 2,6 odsto. Rast cena je privremenog karaktera, zbog veće potražanje posle slabljenja pandemije, kaže za RTS Savo Jakovljević iz Sektora za ekonomska istraživanja i statistiku NBS.\nKada se odlučite za kupovinu stana ili kuće, obično razmišljate o brojnim detaljima. Birate lokaciju, položaj nekretnine, veličinu stana, pregovarate o ceni. Ipak, treba voditi računa i o obavezama neposredno nakon zaključenja dogovora, odnosno nakon završetka procedure, kada konačno postanete ponosni vlasnik ključeva.\nBITKOIN JUTROS Nakon dana oporavka OPET PAD vrednosti tržišta\nJučerašnji oporavak tržišta kriptovaluta kratko je trajao. Jutros je najpoznatija kriptovaluta na svetu, bitkoin, ponovo dočekala trgovce u "crvenom".\nAko planirate NA IZLET ILI PUT za vikend, bilo bi dobro da IZBEGNETE ove deonice - radovi su do 30. juna, a ima i zatvorenih tunelskih cevi\nNa putu Brežđe - Divčibare, na deonici Krčmar - Divčibare, do 30. juna biće obustavljen saobraćaj zbog radova na rehabilitaciji puta. Alternativni putni pravac je obilaznica Mionica - Divci - Valjevo - Kaona - Divčibare, saopštili su Putevi Srbije.\nVladimir Bošković, dosadašnji član Izvršnog odbora zadužen za korporativno bankarstvo i globalna tržišta, biće imenovan za novog predsednika Izvršnog odbora Sberbank Srbija i to od 1. avgusta 2021. godine.


„MEMORIJAL KANJO ZOLTAN“: Jedinstven nastup Biljane Relić\nPionirka Kajak kanu kluba Bečej Biljana Relić nastupila je 7. avgusta u Kanjiži na međunarodnoj kajakaškoj regati „Memorijal Kanjo Zoltan“ u šest trka i u svih šest osvojila je zlatnu medalju.\nDa slavlje bude dvostruko, pobrinuli su se i ostali takmičari Bečeja, koji je na kraju u ekipnom plasmanu osvojio prvo mesto sa 119,5 bodova i prelazni pehar. Drugi je bio domaći klub Bratstvo sa 99 bodova, a treći, sa 97,5 bodova novosadski Liman. Zlatnim medaljama pored Biljane Relić okitili su se i Lazar Reljić (u jednosedu na 1.000 metara), Olivera Mirilović pojedinačno i u kajaku dvosedu na 500 metara sa Biljanom Relić, kao i Ljiljana Nović, odnosno četverac u sastavu Relić – Mirilović – Nović – Selena Đurić. Kod momaka istog starosnog uzrasta (pioniri) zlatne medalje osvojio je četverac na 1.000 metara u sastavu Petar Džambas – Dušan Živanović – Dalibor Belić – Stefan Mirilović. Beliću u jednosedu na 1.000 metara, i u dvosedu na 500 metara sa Džambasom, pripalo je srebro. Kod kadetkinja najsjajnija odličja u Bečej doneli su četverac na 1.000 metara u sastavu Jasmina Jovčić – Tamara Jovčić – Relić – Nović, dvosed na 500 metara u sastavu Jovčić – Jovčić u juniorskoj kategoriji, kao i ženski četverac Jovčić – Jovčić – Đurić – Mirilović u istoj uzrasnoj kategoriji. Sestre Jovčić su u dvosedu na 500 metara kod kadetkinja „prigrlile“ srebro, a identičan rezultat ostvario je i Nikola Džigurski u K 1 – 1.000 metara i sa Albertom Silađijem u K 2 – 500 metara. Četvercu na 1.000 metara u sastavu Oskar Lukač – Miloš Ajdanov – Belić – Džambas, u kadetskom uzrastu, pripala je bronza, kao i „starijem“ juniorskom četvercu Silađi – Džigurski – Lukač – Ajdanov na istoj deonici.\nBečejkama dve zlatne medalje\nDan ranije, 6. avgusta, u Bačkoj Palanci održano je Otvoreno prvenstvo Vojvodine za pionire i pionirke uz učešće preko 200 takmičara iz 13 klubova. Jedine zlatne medalje za KKK Bečej, osvojile su Biljana Relić (1998. godište), pojedinačno u mini-kajaku jednosedu na 1.000 metara i u paru sa Oliverom Mirilović (1998. godište) u kajaku dvosedu na 500 metara. Manje uspešni bili su Lazar Reljić (2001. godište), koji je u MK – 1 na 1.000 metara osvojio srebrnu medalju, a u MK – 2 na 500 metara prvo u paru sa Vladimirom Tintorom srebro, a sa Milanom Tomićevićem bronzu. „Srebrni“ su još bili u mini-kajak dvosedu na 500 metara par Luka Stojkov – Armin Kovač (1999. godište). Braća Aleksandar i Miloš Stojkov (2001. godište) u MK – 2 na 500 metara i Olivera Mirilović u MK – 1 na 1.000 metara, okitili su se bronzanom medaljom.\nŠto se tiče ekipnog plasmana, Bečej je zauzeo treće mesto sa 75 poena, iza Vala iz Sremske Mitrovice, koji je osvojio pet poena više i domaćeg Sintelona iz Bačke Palanke sa 114 poena.\nTerzić, Tomićević i Novaković put Segedina\nIz kancelarije Kajakaškog saveza Srbije put Segedina otišao je 3. avgusta spisak od 23 imena koji će predstavljati Republiku Srbiju na planetarnoj smotri kajakaša od 17. do 21. avgusta.\nMeđu 16 momaka, predstavnika Srbije na Svetskom prvenstvu, našla su se i tri Bečejca, Marko Tomićević, Dejan Terzić i Marko Novaković.\nTomićević je prijavljen u olimpijskoj disciplini K –1 na 1.000 metara, dok će Terzić srpsku trobojku braniti u četvercu, koji uz njega čine još Dragan Zorić, Aleksandar Aleksić i Ervin Holpert. Novaković, kao jedan od najboljih domaćih sprintera nastupiće zajedno sa Milanom Đenadićem, Miroslavom Molnarom i Jovom Mandićem u štafeti 4 x K – 1 na 200 metara.\nKAJAKAŠKI KLUB „BEČEJ“\nKajak i u Gradištu\nDevojčice i dečaci iz Bačkog Gradišta ubuduće neće morati da odlaze u Bečej na treninge kajaka, jer je bečejski klub formirao ogranak u selu i već od ovog meseca mlade kajakašice i kajakaši treniraju na bari. Sa decom radi trener Milan Ajdanov, koji je izjavio da se za početak radi sa desetak mališana koji inače treniraju u Bečeju i da su se odlučili na ovaj korak kako bi roditelji uštedeli na putovanju, jer, kako kaže, lakše je njemu jednom da dođe u Gradište nego da oni dolaze u Bečej.\n- Ima dosta talentovane dece, a u Gradištu su idealni uslovi za treniranje. Želeli smo na ovaj način da izađemo roditeljima u susret. Nadamo se da će još dece iz Gradišta doći da trenira kajak - rekao je Ajdanov.\nRoditelji su apelovali na nadležne iz lokalne samouprave da im izađu u susret, da naprave splav i da pokose trsku i travu koja se nalazi na putu do bare.\nViše iz ove kategorije « Prvenstvo Vojvodine: Titule Bečejcima\tPK Svim star na „Delfin kupu“: Medalje iz Ade »\nNapisao Bečejski mozaik\tKreirano 2019-10-24 07:33:56


PUTEVI SRBIJE PORUČUJU: Na granicama se čeka i do 180 minuta! | Happy BSC portal\nNa naplatnim stanicama na auto-putevima u Srbiji nema zadržavanja vozila, dok su na graničnim prelazima očekivana zadržavanja za putnička vozila od 20 do 180 minuta, saopštilo je večeras JP ''''Putevi Srbije''''.\nPrema informacijama Uprave granične policije u 17.15, na graničnom prelazu Horgoš, zadržavanje na ulazu za putnička motorna vozila i autobuse je 60 minuta, na graničnom prelazu Gradina, zadržavanje na izlazu za putnička motorna vozila je 20 minuta, na graničnom prelazu Gostun, zadržavanje na izlazu/ulazu za putnička motorna vozila je 30 minuta.\nNa graničnom prelazu Jabuka, zadržavanje na izlazu/ulazu za putnička motorna vozila je 30 minuta, na graničnim prelazima Špiljani i Kotroman, zadržavanje na ulazu i izlazu za putnička motorna vozila je 40 minuta, na graničnom prelazu Preševo zadržavanje na ulazu i izlazu za putnička motorna vozila je 90 minuta.\nNa graničnom prelazu Batrovci zadržavanje na ulazu za putnička motorna vozila je 180 minuta, a na izlazu 120 minuta, dok je na graničnom prelazu Šid zadržavanje na ulazu za putnička motorna vozila 120 minuta.\nNa ostalim graničnim prelazima nema dužeg zadržavanja za sve kategorije vozila, dodaju iz ''''Puteva Srbije''''.


Kompanija Keprom se opredelila da kroz inovativni pristup tržištu, kontinuirano unapređenje poslovnih procesa i razvijanje svesti zaposlenih o njihovoj ulozi u sprovođenju politike kvaliteta postane jedan od rcgionalnih lidera u prodaji distribuciji poznatih robnih brendova.\nSertifikati koje poseduje kompanija Keprom su ISO 9001:2008 i HACCAP.\nPočetkom januara 2013. godine kompanija Keprom dobila je sertifikat ISO 9001:2008, čime je potvrđeno da njen sistem upravljanja kvalitetom ispunjava najviše međunarodne standarde, a sve u cilju povećanja efikasnosti poslovanja i zadovoljstva korisnika proizvoda sa kojima kompanija posluje.\nU februaru 2018. godine, kompanija Keprom je prešla na novu verziju standarda ISO 9001:2015, čime je obezbedila kontinuirano ispunjenje međunarodnih standarda. Kompanija Keprom uspešno je ispunila sve zahtevane kriterijume za dobijanje sertifikata ISO 9001:2015 koji se odnosi na aktivnosti iz sledećeg delokruga poslova: uvoz i distribucija proizvoda za bebe i decu, medicinske opreme i kozmetičkih proizvoda. Uvođenjem i primenom ISO standarda kompanija Keprom je još jednom pokazala svoje opredeljenje i posvećenost ka unapređenju poslovanja, stavljajući u fokus zadovoljstvo svojih saradnika i korisnika proizvoda i usluga.\nKompanija Keprom je 19. jula 2018. godine dobila HACCP sertifikat za sledeće aktivnosti: nabavka, skladištenje i distribucija dijetetskih proizvoda i dodataka ishrani.


Broj veb napada koji su povezani sa igricama porastao za više od 50% u aprilu - IT RešenjaIT Rešenja\nYou Are Here: Home » Rešenja » Broj veb napada koji su povezani sa igricama porastao za više od 50% u aprilu\nSajber kriminalci iskorišćavaju povećanu popularnost video igrica tokom izolacije kako bi pokretali napade. U aprilu, dnevni broj blokiranih pokušaja da se korisnici rešenja kompanije Kaspersky usmere na maliciozne sajtove koji eksploatišu temu video igrica povećao se za 54% u poređenju sa januarom 2020. godine. Osim toga, u aprilu, broj blokiranih pokušaja usmeravanja korisnika na fišing stranice za jednu od najpopularnijih gejming platformi povećao se za 40% u poređenju sa februarom 2020. godine.\n“Mnogi od ovih napada povezanih sa video igricama nisu naročito sofisticirani; uspeh je u velikoj meri rezultat velikog broja korisnika. Prethodnih nekoliko meseci pokazalo je da su korisnici izuzetno podložni nasedanju na fišing napade ili ulaženju na maliciozne linkove kada je reč o igricama – bilo da traže piratske verzije ili šifre za igrice koje će im pomoći da pobede,” komentariše Marija Namestnikova (Maria Namestnikova), stručnjak za bezbednost u kompaniji Kaspersky. “Sada kada su mnogi ljubitelji igrica za njihovo igranje počeli da koriste iste uređaje koje koriste za pristup korporativnim mrežama, njihova opreznost treba da bude udvostručena: rizične aktivnosti ranjivim čine ne samo lične podatke i novac, već i korporativne resurse. Kada radite od kuće, ako je moguće, pokušajte da izbegnete mešanje svog ličnog računara sa onim koji koristite za pristup korporativnoj mreži,” dodaje Juri Namestnikov (Yuri Namestnikov), stručnjak za bezbednost u kompaniji Kaspersky.


Ove BMW automobile čeka tužan kraj - AUTOMOBILI\n22/04/2021 2:11:31 AM\nNASLOVNA / HOT / Ove BMW automobile čeka tužan kraj [Video]\nOve BMW automobile čeka tužan kraj [Video]\nNebojsa Todorovic 12/11/2015\tHOT, VESTI, VIDEO\nMožda će vam na prvi pogled delovati da su ovi automobili samo u transportu ka placu polovnjaka, ali situacija je mnogo tužnija. Naime, ovi BMW automobili idu na svoju poslednju vožnju da skončaju u centru za reciklažu. Većina ovih BMW-ova je sasvim ispravna i u voznom stanju, ali su namenjeni za reciklažu kako bi se njihovi delovi i materijal koristili u daljoj proizvodnji.\nKao što možete da vidite na snimku, prvo se aktiviraju vazdušni jastuci, a zatim se ispušta kočiono, ulje iz motora, menjača, i ostale tečnosti, nakon čega sledi klasično rastavljanje i na kraju presovanje i „pakovanje“ karoserije! Posebno tužno imajući u vidu da bi mnogi ovi automobili kod nas bili još godinama u upotrebi i služili bi vlasnike koji bi bili prezadovoljni.\nTagoviAutomobili BMW kraj rastavljanje reciklaza Snimak tuzno video\nPrethodno Renault Fluence uslikan po prvi put\nSledeće Test u 60 sekudni: Audi S7 2016 [Video]


Početna Solutions IT Usluge Transportation Mobility\nMeđutim, u skorašnjim godinama, kako incidenti terorizma, kriminala, krađe i vandalizma postaju češći, a vladina regulativa rigoroznija kao odgovor na to, evoluirali su izazovi sa kojima se suočavaju oni koji upravljaju takvim sistemima, uz ogroman porast potražnje za bezbednosnim sistemima.\nPrednosti instaliranja nadzora pomoću kamera u sistemima javnog prevoza su ogromne. Održavaju bezbednost putnika i zaposlenih, uz glatko funkcionisanje mreža non-stop. Bežični sistemi za nadzor čine da se građani osećaju bezbednije, podstiču mobilnost i sprečavaju vandalizam i kriminal. Putnicima takođe pružaju viši stepen bezbednosti pri korišćenju sistema, naročito po mraku.\nMOBOTIX kamere se proizvode u Nemačkoj i pružaju garantovani kvalitet i tehničku pouzdanost, kao i maksimalno pokrivanje sa minimalnim brojem kamera zahvaljujući korišćenju hemisferne tehnologije, pa zahtevaju manje održavanja i pružaju veći povraćaj investicije.\nMOBOTIX kamere mogu da se koriste na mnoštvo različitih načina u modernoj organizaciji, a poznate su po izvanrednoj pouzdanosti. Kamere pružaju vrhunsku energetsku efikasnost i neverovatnu preciznost: samo jedna kamera može diskretno da pokriva ogromnu oblast, bez mrtvih uglova.\nVMS pruža intuitivna i fleksibilna MOBOTIX softverska rešenja za upravljanje videom, analiziranje videa i kontrolu uređaja. Nema potrebe za serverom za upravljanje, pošto su sve inteligentne funkcije ugrađene (VMS/ugrađena video analitika)\nPružamo vam podršku u svim fazama procesa, pa garantujemo da ćete dobiti sveobuhvatan koncept bezbednosnih rešenja prilagođen vašoj organizaciji. Započinjemo detaljnim konsultacijama – uključujući pregled i analizu lokacije – pa se posvećujemo specifičnim potrebama vaše kompanije, uz optimizovanje i unapređivanje kompletne video infrastrukture. Odgovarajuće rešenje za upravljanje projektom uključuje profesionalnu instalaciju, praćenu uslugama daljinskog praćenja radi kontrole IT infrastrukture i mrežnog statusa, kao i održavanje radi garantovanja nesmetanog rada sistema za video bezbednost.


Niška televizija » Srbija će od 2016. godine moći da aplicira za novac iz predpristupnih fondova EU (VIDEO)\nSrbija će od 2016. godine moći da aplicira za novac iz predpristupnih fondova EU (VIDEO)\nObjavljeno 12.11.2014. 14:11\n“Srbija ima kratak rok da pripremi lokalne planove razvoja sela i poljoprivrede jer će već od 2016. godine moći da aplicira za novac iz predpristupnih fondova EU”. Istakao je Dragan Mirković iz odeljenja za ruralni razvoj Ministarstva poljoprivrede i zaštite životne sredine, na seminaru u skupštini grada NIša pod nazivom: “Politika ruralnog razvoja – sredstvo ekonomskog razvoja u službi lokalnih zajednica”.\nOd 2012. godine Srbija i Francuska imaju vrlo intenzivnu saradnju u oblasti poljoprivrede. Cilj ove saradnje jeste da poljoprivredni stručnjaci iz Francuske svoja iskustva i pimere dobre prakse u razvoju sela i poljoprivrede prenesu kod nas i pomognu nam da što pre usvojimo poljoprivredne strandarde koji važe u EU. Od Preševa do Smedereva ne postoji nijedan prerađivacki pogon namenjen povrtarskim kulturama, iako je ovaj deo srbije poznat po proizvodnji povrća, istakao je Ljubivoje Slavković, zamenik gradonačelnika.\nNa seminaru Politika ruralnog razvoja kao sredstvo ekonomskog razvoja u službi lokalnih zajednica, pored predstavnika ministarstva poljoprivrede i zaštite životne sredine Republike Srbje, učestvovali su i stručnjaci Francuskog ministarstva poljoprvirede. Oni su došli u Niš da prenesu svoja znanja i iskustva i pomognu Srbiji da u oblasti pojloprivrede na lokalnom nivou prihvati evropske standarde i ubrza proces pridruživanja Evropskoj Uniji. Seminar o Upravljanju evropskim fondovima za ruralni razvoj u prepodnevnoj sesiji obuhvatio je predavanja o Izazovima politike ruralnog razvoja u Srbiji u narednih 10 godina, kao i o iskustvima u Sprovođenju ove politike u Francuskoj, a posebnu pažnju izazvalo je i predavanje Tamare Živković iz Regionalne razvojne agencije JUG koja je govorila o principima i politici regionalnog ruralnog razvoja u funkciji podrške lokalnim inicijativama na jugoistoku Srbije.


Počela javna rasprava o Nacrtu medijske strategije - Društvo - Dnevni list Danas\nPočetna » Društvo » Počela javna rasprava o Nacrtu medijske strategije\n1Piše: Beta 01. februara 2019. 10.29\njavna rasprava, Medijska strategija, Vlada Srbije\n22. februara 2019. u 08.01\nU mediskoj raspravi okruglih stolova učestvovat ćr predstavnici mediskih i novinarskih udruženja —————-? ,znači isti ljudi koji su do sada vodili medisku mrežu i programe rada javnih informativnih sredstava.\nPa zar G-1ca Brnabić ne vidi da su svakodnevni protesti upravo ,protesti protiv tih ljudi i njihovih šema programa koji se odvijsju u Srbiiji. Zar nacionalne frekvencije nisu poltronski punktovi stranke na vlasti.\nNije potrebno slušati „zaklinjanja „kako će buduća javna scena biti po meri građana“,već doneti programe ,kojima se garantuje objektivnost i tačnost informacije „.Onaj medij ( važi i za štampani) koji se ne bude pridržavao donetog programa,jednostavno biti će ugašen.\nNa ovakav način niko u svetu neće reći da se mediji u Srbiji gase zbog bilo kog drugog razloga.


Gradonačelnik obišao završne radove u ulici Liceja - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Gradonačelnik obišao završne radove u ulici Liceja\nsreda, 28 april 2021 11:57\tKragujevac.rs\nKada skrenete od Ekonomskog i Pravnog fakulteta i Druge gimnazije, sada ćete moći kompletno da produžite do ulice Save Kovačevića. Bitno je da pravimo konekcije u pojedinim delovima grada kako bismo rasterećivali saobraćaj na trenutno zagušenim relacijama u gradu. Ovaj kvart se širi, ima stambeno-poslovnu namenu, postoji zemljište koje se prodaje, interesovanje investitora koji se javljaju i kupuju zemljište želeći da grade i dalje jer prepoznaju ovaj deo grada kao novi centar. Ovo je jedna od saobraćajnica koja će doprineti da baš tako izgleda – rekao je gradonačelnik Dašić. Vrednost investicije je oko 25 miliona dinara sa PDV-om. Saobraćajnica je dužine 295 metara, širine 6,5 metara.\nIzgradnja ulica koje su planirane u okviru ugovora sa EBRD, nastavlja se predviđenom dinamikom, kažu nadležni iz Preduzeća za puteve Kragujevac. Mašine su trenutno angažovane na Košutnjačkom visu gde se intenzivno radi na širokom otkupu konstrukcije, u ulicama Dragojla Dudića i Dragana Panića. Ulica Dragana Panića trebalo bi da bude završena tokom maja i time će biti kompletno završena veza između naselja Sušica i zone oko Metroa, odnosno autoputa.


04. jun, 2018.\nUprava fudbalskog kluba Radnički iz Niša predstavila je danas novog šefa stručnog štaba Nenada Lalatovića, a tim povodom upriličena je konferencija za medije.\nOno o čemu se govorilo tokom prethodnih nekoliko dana, danas je i ozvaničeno. Trener Nenad Lalatović novi je šef stručnog štaba niškog Radničkog. Mladi i već afirmisani stručnjak predvodiće Nišlije u sezoni koja će ostati zabeležena u istoriji ovog kluba kao prva ’’evropska’’ nakon mnogo godina. On će na klupi Radničkog debitovati 12.jula, u prvoj utakmici prvog kola kvalifikacija za Ligu Evrope, a prozivku pred početak priprema obaviće 10.juna na stadionu Čair. U radu će mu i ovoga puta pomagati njegovi dugogodišnji saradnici Vidak Bratić i Dragan Šarac.\nNovi šef stručnog štaba niškog superligaša istakao je tokom svog predstavljanja da će dati sve od sebe da ekipa Radničkog ostane u samom vrhu srpskog fudbala i najavio ozbiljan rad tokom priprema:\n’’Pripala mi je čast da postanem trener jednog ovako velikog kluba sa ogromnon tradicijom u svetu fudbala. Ja sam do sada trenirao nekoliko velikih klubova, tako da mi pritisak koji trener ima u Radničkom neće biti ništa novo. Znam da me čeka zahtevan posao i šta se od mene traži i to me motiviše, a smatram da Niš kao grad i Radnički kao klub zaslužuju da budu deo evropskog takmičenja. Što se tiče mog posla ovde, tu neće biti nikakvih problema. Gde god da sam radio davao sam celog sebe i tako će biti i ovde. Uložiću i poslednji atom snage da Radnički bude tamo gde pripada, a to je sam vrh srpskog fudbala. Ja nisam lak za saradnju sa igračima, moj sistem rada je neugodan za fudbalere, moji zahtevi su visoki, treninzi su teški, ali kada se prođe kroz moje pripreme, ekipa koju treniram je na potrebnom nivou za ono čemu stremim. Svestan sam gde sam došao, znam da će očekivanja biti ogromna i da mi se neće oprostiti nijedna greška. Još jednom ponavljam, Radnički je za mene izazov i kada sam dobio ponudu od rukovostva da ga preuzmem nisam se puno dvoumio.’’\nNenad Lalatović (40) je rođen u Beogradu, a tokom uspešne fudbalske karijere igrao je na poziciji štopera. Karijeru je započeo 1994.godine u redovima Crvene zvezde, a nastupao je još za OFK Beograd, Radnički iz Kragujevca, Milicionar, Šahtjor, Volfsburg, Zemun i ponovo OFK Beograd u kojem je 2007.godine završio igračku karijeru. Trenerskim poslom počeo je da se bavi 2010.godine u Sremu, da bi ga trenerski put kasnije vodio u Proleter, Voždovac, Napredak, Crvenu zvezdu, Borac iz Čačka, novosadsku Vojvodinu i na kraju Čukarički. Kao selektor je vodio i mladu reprezentaciju Srbije (U21).\nIgrač kola: Dva pogotka Bibrasa Natha za ubedljiv trijumf crno-belih\nPregled odigranih mečeva 21.kola Linglong Tire Super lige Srbije\nKosanović: Najvažnije je da nemamo povređenih i bolesnih igrača\nGaćinović: Nadam se da ćemo sa dobrom energijom i ritmom…\nKrunić: Slobodno možemo reći da nemamo šta da izgubimo\n1 Crvena zvezda 21 58\n2 Partizan 21 47\n3 Vojvodina 21 45\n4 Čukarički 21 40\n5 TSC 21 37\n6 Voždovac 21 35\n7 Radnički N. 21 33\n8 Spartak Žk 21 29\n9 Mladost 21 28\n10 Napredak 21 25\n11 Javor-Matis 21 21\n12 Proleter 21 20\n13 Radnik 21 19\n14 Inđija 21 15\n15 Mačva 21 11\n16 Rad 21 11\n(21.Kolo) 16.02.2020 16:00\n(21.Kolo) 15.02.2020 18:00\n(21.Kolo) 15.02.2020 16:00\n(21.Kolo) 15.02.2020 14:30\n(21.Kolo) 15.02.2020 13:00


Naslovna » Izlasci » Sajmovi » Beogradski gastro festival 2014, od 17. do 19. oktobra\nAh Neša 21. septembar 2014. Sajmovi Postavite komentar\nNajvedi gastronomski spektakl u regionu, Beogradski gastro festival, objedinjuje četiri manifestacije: Balkan Culinary Cup, Big Master, Balkan Chilli Festival i Expo.\nVeliko međunarodno takmičenje okupiće 500 vrhunskih profesionalaca iz dvadesetak zemalja. Po treći put u Beogradu najbolji kuvari i poslastičari odmeriće snage i razmeniti iskustva na vrhunskom gastronomskom šampionatu.\nLicencirane sudije WACS (svetske asocijacije šefova kuvara koja okuplja 12 miliona članova) izabraće najbolje pojedince i timove u 27 kategorija.\nTokom takmičenja po prvi put biće selektovana reprezentacija Srbije koja će predstavljati našu zemlju na svetskim takmičenjima u juniorskoj i seniorskoj kategoriji.\nOtvaranju prethodi smotra i defile svih učesnika Kupa ispred Skupštine grada Beograda. Svečano otvaranje biće upriličeno na Beogradskom sajmu, a svečano zatvaranje u Skupštini grada Beograda.\nOvo je prilika za promociju naše gastronomije i zemlje u svetu jer svaka zemlja dovodi svoje novinare. Samo iz Rusije dolazi grupa od deset novinara koji će se isključivo baviti specifičnim proizvodima i brendovima Srbije sa ciljem da promovišu našu zemlju u Rusiji. Tokom boravka za sve novinare i predsednike udruženja biće organizovano turističko razgledanje Beograda i okoline.\nBeogradski internacionalni gastronomski master je obrazovna i poslovna manifestacija namenjena svim zainteresovanim HoReCa stručnjacima i profesionalcima.\nMaster class prezentacije i predavanja biće posvećeni prenošenju najsavremenijih iskustava i znanja. Izdvaja se master class tima jednog od najpoznatijih svetskih šefova kuvara, Gordona Remzija.\nGastonomske panel diskusije, promocije stručnih knjiga (Stevo Karapandža, Milovan Mido Stojanović i drugi) i zabavne kuvarske radionice (Lepi Brka kuva sa decom) deo su bogatog programa ovog projekta.\nDiplomatska asocijacija Srbije organizuje jedinstveni food show posvećen ljutim jelima. Kroz interaktivne i praktične demonstracije biće prikazana priprema, serviranje i dekoracija specijaliteta.\nOrganizator takođe ima i jedan važan cilj – da podstakne proizvodnju chilli paprike u Srbiji, stoga je ovoga puta slogan Chilli Festivala „Od semena do tanjira“.\nUčesnici festivala su mnogobrojne ambasade u Srbiji koje će predstaviti raznovrsna ljuta jela iz svojih zemalja i na taj način omogućiti publici uzbudljivo putovanje kroz svetsku „čili gastronomiju“.\nU cilju popularizacije kulinarske kulture poseban deo manifestacije Beogradski gastro festival biće posvećen privlačenju i animiranju širokog kruga ljubitelja gastronomije.\nBogat izbor veoma kvalitetne hrane i pića, vina i rakija i kulinarske opreme biće predstavljen posetiocima, kao i nacionalni gastro suveniri, poslastice i delikatesi po povoljnim cenama. Tu su i nezaobilazne degustracije nacionalnih i internacionalnih jela, vina i rakije domaćih proizvođača. (danubeogradu.rs)\nTagovibeogradski gastro festival dub gastronomija hrana i piće izlasci sajmovi vesti\nPrethodni Herbi Henkok 27. novembra u Sava centru\nSledeći Hotel „Moskva“ – istorija sa četiri zvezdice


Janko Tipsarević je sjajno startovao u kvalifikacijama za drugi Gren slem turnir sezone, na Rolan Garosu. U prvom kolu je savladao Brazilca Rikarda Mela (6. nosilac) sa 3:6, 7:6 (7:1), 6:4. Činilo se da će to biti još jedan neuspeh našeg reprezentativca, ali je najbolje plasirani teniser SCG preokrenuo rezultat u drugom setu (3:5), dobio ubedljivo taj - brejk i u odlučujućem trećem setu došao do vredne pobede.\nU 2. kolu Tipsarević se sastaje sa domaćim igračem Kalarom, a zatim, ukoliko bude i tu uspešan, u poslednjem kolu kvalifikacija čeka pobednika duela Blanko (Španija) - Pižo (Francuska).\nU ženskoj konkurenciji Jelena Janković je postavljena za 17. nosioca i u prvom kolu se sastaje sa Tatarkovom iz Ukrajine. U drugom kolu bi išla na pobednika meča Galovica (Rumunija) - Peltije (Kanada).\nAn Turnir u Milanu\nNovak Đoković, teniser Partizana, sjano igra na jednom od najprestižnijih juniorskih teniskih turnira, koji se igra u Milanu (Bonfiljo). On je u drugom kolu savladao Amerikanca Dženkinsa - 6:4, 6:1. Uspeh je značajan jer je Novak jedan od najmlađih takmičara u ovoj konkurenciji.


Povratak fudbalu ili nastavak korupcije - Promena na čelu Međunarodne fudbalske federacije - Nedeljnik Vreme\nNOVI ČOVEK NA VRHU: Đani Infantino\n2. 3. 2016. / 14.11\n"Moramo da se vratimo fudbalu", poručio je Đani Infantino prisutnim delegatima na kongresu FIFA, nakon što je izabran za predsednika najmoćnijeg fudbalskog udruženja na svetu. Ugled organizacije – koju će ovaj Švajcarac italijanskog porekla voditi u naredne tri godine – ozbiljno je narušen serijom korupcionaških skandala, koji su prošle godine doveli do hapšenja visokih zvaničnika FIFA i suspenzije bivšeg predsednika Sepa Blatera zbog finansijskih malverzacija. Upravo zato, osnovni zadatak novog predsednika biće da sprovede strukturne reforme u organizaciji navikloj da rado posluje i sklapa lukrativne dilove van očiju fudbalske javnosti.\nKANDIDATI I KONTROVERZE: Na početku vanrednog kongresa, utvrđeno je da 207 od ukupno 209 članica FIFA ima pravo glasa na izboru za novog predsednika, pošto dve zemlje, Indonezija i Kuvajt, nisu mogle da učestvuju zbog suspenzije. Osim Infantina, za predsednika su se kandidovali Francuz Žerom Šampanj, jordanski princ Ali bin el Husein, Južnoafrikanac Mosima Gabrijel "Tokio" Seksvejl i šeik Salman bin Ibrahim el Kalifa iz Bahreina, koji je ujedno i predsednik Azijske fudbalske konfederacije.\nČitav proces izbora pratile su brojne kontroverze, koje su mediji obilato koristili za podizanje temperature u javnosti. Najpre je jedan od kandidata, princ Husein, podneo Sudu za sportsku arbitražu u Lozani zahtev da se izbori odlože, tražeći da se na izborima koriste providne glasačke kutije, ali je Izborna komisija FIFA odbila taj zahtev. U Cirihu je, zatim, iz trke rešio da se povuče Seksvejl iz Južne Afrike. A neposredno pre nego što je otvoren kongres, atmosferu je dodatno podgrejala i međunarodna nevladina organizacija za zaštitu novinara Reporteri bez granica. Oni su saopštili da bi izbor člana kraljevske porodice u Bahreinu, šeika Kalife, bio "neprihvatljiv". "Kao član kraljevske porodice, šeik Kalifa predstavnik je vlasti koja je godinama vršila pritisak na novinare i blogere, nakon što su im oni uputili kritike. Njegova kandidatura očigledan je pokušaj Bahreina da iskoristi domen sporta kako bi napravili lepšu sliku kraljevstva", naveli su Reporteri bez granica.\nZanimljivo je bilo pratiti i "predizborne" prognoze o ishodu glasanja. Naveliko se u fudbalskoj čaršiji raspravljalo o unapred dogovorenim "dilovima", lobiranju kandidata među fudbalskim savezima. Izborna matematika je bila jasna: Afrika raspolaže sa 54 glasa, Evropa ima 53, Azija 44, tzv. KONKAKAF zona (Severna, Centralna Amerika i Karibi) 35, Okeanija 11, a Južna Amerika deset glasova. Đani Infantino mogao je da računa na svesrdnu podršku evropskih, južnoameričkih, kao i većine delegata članica KONKAKAF-a.\nUoči izbora za predsednika FIFA, kongres je usvojio Deklaraciju o reformama u kojoj je naveden čitav niz strukturnih promena u budućem funkcionisanju ove fudbalske organizacije. Reforme obuhvataju sledeće elemente: dužina mandata predsednika FIFA ograničena je na tri godine, dok će političke i izvršne funkcije biti razdvojene. Ustanovljeno je novo telo unutar organizacije – "FIFA savet" – koje će zameniti sadašnji Izvršni odbor. Javno će biti dostupni podaci o visini godišnjih zarada predsednika i direktora FIFA. Posebna pažnja biće posvećena poboljšanju statusa žena u svetskom fudbalu, a dodatno će se raditi i na promociji ljudskih prava. FIFA je kasnije saopštila da je rezultat bio 179:22 u korist reformi, što predstavlja čak 89 odsto glasova delegata.\nPRIJATELJI U FIFA SU RETKOST: U svojoj kratkoj predizbornoj kampanji, Đani Infantino najavio je mogućnost promene sistema takmičenja na svetskim prvenstvima, gde bi od 2030. učestvovalo čak 40 reprezentacija, umesto sadašnje 32. Ovaj predlog, međutim, već je naišao na otpor uticajne Asocijacije evropskih klubova (ECA), koja smatra da bi se time dodatno opteretili igrači. "FIFA mora da poštuje ovo kako bi se sačuvalo zdravlje fudbalera", poručio je prvi čovek ECA, legendarni nemački as Karl-Hajnc Rumenige. Infantino, takođe, namerava da značajno poveća razvojni plan FIFA investicijom od 860 miliona funti (1,1 milijarda evra) i davanjem 3,6 miliona funti svakoj od članica.\nZanimljiv komentar izbora dao je bivši predsednik FIFA Sep Blater, koji je pozdravio odluku da njegov naslednik bude upravo Infantino. "Mora da se pripremi za to i bude oprezan. Dok si predsednik svi te podržavaju i govore lepe reči, ali pravi prijatelji su retkost", rekao je Blater. Inače, Apelacioni komitet Međunarodne fudbalske federacije (FIFA) odbacio je žalbe Sepa Blatera i Mišela Platinija i potvrdio je njihovu krivicu za "nelojalnu isplatu", mada je smanjio njihovu suspenziju iz fudbala sa osam na šest godina. FIFA je ujedno potvrdila suspenziju od 12 godina nekadašnjem generalnom sekretaru Žeromu Valkeu, zbog zloupotrebe položaja prilikom nelegalne prodaje TV prava za Mundijal.\nInfantinov nekadašnji šef, bivši predsednik UEFA Mišel Platini takođe veruje da će ovaj obavljati odličan posao na čelu najuticajnije fudbalske ustanove. "Đani i ja smo radili devet godina. On je vredan radnik i imam puno poverenje u njega", zaključio je Platini. Ipak, pojedini poznavaoci fudbalskih prilika u činjenici da je Infantilno godinama bio desna ruka osramoćenog predsednika UEFA pre vide otežavajuću okolnost, koja može usporiti najavljene reformske procese u svetskoj kući fudbala.


Članovi zajedničkih snaga američke vojske i vazduhoplovaca vrše dezinfekciju srednje škole u New Yorku, 21. mart, 2020.\nPregled tekstova i vijesti za 23. mart, 2020.:\nDva nova slučaja zaraze u BiH, ukupno 130\nIz Kliničkog centra Univerziteta u Sarajevu potvrđeno je da je riječ o pacijentima iz Bihaća i Visokog.\nTramp rasporedio Nacionalnu gardu u tri države\nPredsednik Sjedinjenih Američkih Država Donald Tramp naredio je raspoređivanje trupa Nacionalne garde u tri države koje su najteže pogođene epidemijom korona virusa.\n"Kancelarka je u ovom trenutku zdrava. Ona je samo u kućnoj kancelariji, kao i mnogi ljudi koji su morali da odu u samoizolaciju kod kuće", rekao je na konferenciji za novinare Šolc, koji je ministar finansija.\nMitropolija crnogorsko-primorska Srpske pravoslavne crkve (SPC) pozvala je Nacionalno koordinaciono tijelo, kao i Vladu i Skupštinu, da posreduju kako bi se na Radio Televiziji Crne Gore (RTCG) odvojio prostor i vrijeme njenog programa i omogućio prenos liturgija na programima Javnog servisa.\nViše od 84.000 putnika od kojih veliki broj njih iz Laosa, došlo je za vikend na tri glavne autobuske stanice u Bangkoku, rekao je agenciji Frans pres generalni direktor Bangkok busa Jirasak Jaovasakul.\nPredsednik Svetske fudbalske federacije (FIFA) Đani Infantino izjavio je da je moguće smanjenje broja utakmica i takmičenja u budućnosti kako bi se izbegla finansijska kriza, povodom pandemije korona virusa.


DS ispred Tužilaštva: Ovo su slike 'klovnova' koji su napali opozicionare u Vladimirovcima\nBeta 2. septembra 2021. 13:40\nPredstavnici Demokratske stranke (DS) pokazali su danas desetak fotogafija na kojima se medju okupljenima vide mladje osobe obučene kao klovnovi – sa drečavim perikama, crvenim nosevima i bojom po licu – navodeći da su to pripadnici grupe Veljka Belivuka dovedeni u Vladimorovce 2016. sa zadatkom da nasilno spreče formiranje opozicione vlasti.\nGovoreći o dogadjajima u Vladimirovcima, on je naveo da je opozicija osvojila više glasova na lokalnim izborima, ali je veliki broj opozicionih lista bio ispod cenzusa tako da je prelivanjem njihovih glasova koalicija oko SNS imala više odbornika. Dva odbornika su zatim prešla kod opozicije, ali su se pojavili „klovnovi“ kako bi je sprečili da formira vlast.\n„Po našim saznanjima dovedeni su pod pratnjom policije iz Beograda u Vladimirovce. Ponašali su se kao drogirani, nenormalno, sve vreme su bili nasilni, sa namerom da nas linčuju“, rekao je Djurić, navodeći da policija nije reagovala.\nOn je ispričao da su se odbornici Socijalističke partije Srbije „držali, nisu hteli da izdaju“ i predju kod odbronika SNS, ali, „kako je čuo“, u pritiske se „uključio i Andrej Vučić“, tako da su to ipak učinili.\nPotpredesenik DS Srdjan Milivojević je pozvao tužilaštvo da reaguje, upitavši zašto istražuje grupu Veljka Belivuka, koju tereti za najteža dela, tek od 2019. kada „imamo eksplicitne dokaze da su ti ljudi učestvovali u kriminalnim aktivnostima mnogo pre toga i da su kao klan nastali 2012. godine po dolasku SNS na vlast“.


Počela kampanja "Kupujmo domaće" - NTV Arena\nPočela kampanja “Kupujmo domaće”\nPrivredna komora Republike Srpske pokrenula je danas kampanju “Kupujmo domaće” čiji je cilj da dodatno utiče na svijest potrošača o višestrukom značaju kupovine domaćih proizvoda na sve segmente života.\n“Kampanju realizujemo u okviru projekta promocije domaće proizvodnje `Naše je bolje`. Kupovinom proizvoda iz Srpske jačamo naša privredna društva, zadržavamo postojeća i otvaramo nova radna mjesta i izdvajamo više novca za penzije, bolnice i škole. To je u vrijeme širenja virusa korona i njenog uticaja na privredu od izuzetne važnosti”, saopšteno je iz Privredne komore Republike Srpske.\nKampanja počinje danas objavom poziva “Kupujmo domaće” na 35 bilborda i 10 displeja širom Republike Srpske i trajaće u narednim mjesecima.\n“Pozivamo potrošače da prilikom kupovine obrate pažnju na ono šta kupuju i daju prednost domaćim proizvodima”, naveli su iz Privredne komore.\nPrivredna komora je zahvalila banjalučkim preduzećima “Metromedija” i “Nova oprema” što su prepoznali značaj akcije i dali podršku njenoj realizaciji.\nIsplata materinskog i dodatka na djecu počinje sutra\nJoš jedna žrtva korona virusa u Srpskoj


REVOLT – Nemci žele nezavisnu politiku od SAD\nREVOLT – Nemci žele nezavisnu politiku od SAD\n12 septembra 2014\nSkandal o prisluškivanju je izgleda ipak načeo odnose između SAD i Nemačke. Najnovija studija pokazuje da većina Nemaca želi da njihova država vodi politiku nezavisnu od Sjedinjenih Država.\nNakon što je Edvard Snouden obelodanio informacije o nadzoru koji američka bezbednosna agencija NSA sprovodi u Nemačkoj, odnosi tih dveju zemalja su se pogoršali. Čak 57 odsto Nemaca smatra da bi Berlin trebalo da vodi bezbednosnu i međunarodnu politiku nezavisnu od Sjedinjenih Država, što je 17 odsto više nego 2013. godine kada je takav stav podržavalo 40 procenata građana, pokazuje istraživanje Transatlantski trendovi Nemačkog Maršalovog fonda.\nVećina Nemaca (60 odsto, što je tri odsto manje nego 2013. godine) snažno liderstvo SAD i dalje smatra poželjnim, ali je broj Nemaca koji imaju pozitivne impresije o Americi pao za deset odsto i sada iznosi 58 procenata. Takođe, rejting Obamine međunarodne politike beleži pad od 20 odsto u odnosu na prošlu godinu i iznosi 56 procenata.\nNegativan trend raspoloženja prema SAD u Nemačkoj uglavnom je prisutan i kod ostalih Evropljana – ili čak izraženiji.\nStudija pokazuje da polovina Evropljana, odnosno osam procenata više nego prošle godine, želi da njihova zemlja postane nezavisnija od Vašingtona. Rejting Amerike među evropskim građanima opao je za tri procenta i iznosi 67 odsto, ali je broj ispitanika koji žele snažno liderstvo SAD ostao gotovo nepromenjen – 56 odsto.\nIako je očigledno da su Evropljani hladniji prema SAD nego što je to bio slučaj prethodne godine, s druge strane Atlantika beleže se obrnuti trendovi. Gotovo tri od četiri Amerikanca (70 odsto građana, odnosno 13 procenata više nego 2013) želi snažnije liderstvo Evropske unije, a broj Amerikanaca koji imaju pozitivan utisak o Evropskoj uniji porastao je za sedam odsto i iznosi 57 odsto.\nUprkos različitim pogledima na transatlantsko partnerstvo, Amerikanci i Evropljani dele slične stavove o aktuelnoj krizi u Ukrajini. I u Evropi (58 odsto) i u Americi (57 odsto) podržavaju ekonomsku i političku podršku Ukrajini, čak i po cenu ulaska u sukob s Rusijom.\nGotovo dve trećine Amerikanaca i Evropljana (64 odsto) smatra da su oštrije ekonomske sankcije Rusiji opravdane zbog njihovih aktivnosti u Ukrajini. Nemci su, međutim, podeljeni po pitanju oštriji sankcija.\nNegativan ugled Rusije\nViše od dve trećine Evropljana (68 odsto) i većina Amerikanaca (53 odsto) dominaciju Rusije na svetskoj političkoj sceni smatraju nepoželjnom. Međutim, Grčka i Nemačka se ne uklapaju se u potpunosti u ovu statistiku. Grčka je jedina članica EU koja liderstvo Rusije smatra poželjnim (52 odsto), dok je Nemačka jedina zemlja u kojoj je negativni rejting Rusije opao sa 79 na 69 odsto.\nRuski ispitanici jasno odbacuju liderstvo Sjedinjenih Država (81 odsto) i Evrope (62 odsto), u čemu se beleži značajan rast od 2012. godine kada je anketa poslednji put sprovedena. Većina Rusa (53 odsto) želi da njihova zemlja zadrži uticaj na Ukrajinu, čak i ako to znači konflikt s Evropskom unijom.\nTransatlantski trendovi beleže nepromenjen rejting Kine među Evropljanima i Amerikancima – oko 35 odsto, dok 65 odsto Evropljana i 55 odsto Amerikanaca liderstvo Kine ocenjuju kao nepoželjno.\nFrancuska podržava izlazak Britanije iz EU\nPo prvi put su ispitanici bili upitani i o mogućem izlasku Britanije iz Evropske unije. Dok je većina Evropljana (51 odsto) rekla da bi članice EU trebalo više da se potrude ta razumeju britanske probleme, većina državljana Francuske (52 odsto) smatra da bi Britanija trebalo da napusti EU.\nOvogodišnje istraživanje Transatlantski trendovi sprovedeno je u junu, a anketirane su članice Evropske unije – Francuska, Nemačka, Grčka, Italija, Holandija, Poljska, Portugalija, Španija, Švedska, Velika Britanija – kao i Sjedinjene Američke Države, Rusija i Turska.\nLUKAŠENKO: Zapad hoće da ostavi beloruski narod bez penzija i plata\nŠMIT JOŠ NIJE STUPIO NA DUŽNOST, a već spominje granice na BALKANU\nUKRAJINA U ŠOKU – ZAPAD NE VERUJE! „litijski šok“ sličan Đukanovićevom 2020. godine\nNemačka je okupirana država. Američke baze u Nemačkoj, i dalje se zovu OKUPACIONE. U amer. vojne baze u Nemačkoj, Nemci NEMAJU PRISTUP, iako su u NATO-u. Samo ameri i englezi. Merkel se javno obratila naciji i objasnila da će američke korporacije preuzeti nemačke firme, lance hrane i sl., jer ne želi revoluciju u Nemačkoj. Ako ne pristanu, amerikanci su im obećali „majdan“ i pičvajz u državi. Toliko o nemačkoj samostalnosti i liderstvu.


Foto: Tanjug | Vučić: 'Otvoreni Balkan' istorijski korak za region\nSrna 01.08.2021 14:10\nBEOGRAD - Predsjednik Srbije Aleksandar Vučić ocijenio je da je inicijativa "Otvoreni Balkan" istorijski korak za region, poručivši da želi da se Sjevernoj Makedoniji, Albaniji i Srbiji pridruže i ostali na Balkanu.\n"Nemaju čega da se plaše, osim svakodnevnih gubitaka zbog 'tvrdih' granica. Ovaj posao započeli smo sami, sami ćemo ga i završiti. 'Otvoreni Balkan' će uspeti, baš zato što ga nije smislio niko osim nas", ističe Vučić u autorskom tekstu za "Politiku".\nOn je naglasio da je ovo prvi put da neko na Balkanu pokrene nešto što je dobro za cijeli region.\n"Nismo ni manje kreativni, ni uporni od Evropljana koji odavno imaju svoje zajedničko tržište", naveo je Vučić.\nPredsjednik Srbije je ocijenio da projekat "Otvoreni Balkan" predstavlja veliku priliku, ali i nadu i odgovornost.\n"To predstavlja i obavezu da sami kreiramo bolju i drugačiju budućnost ne čekajući da nam bilo šta padne s neba, da nam bilo ko donese poklone koje ćemo platiti više od njihove vrednosti", ocijenio je Vučić.\nOn je naveo da su na Balkanu tekle rijeke krvi, baš kao i nekada među današnjim zemljama EU i da predugo nije bilo važnog iskoraka koji bi povukao region naprijed i izvukao ga iz teške prošlosti koja opterećuje i njegovu sadašnjost i budućnost.\nDetalji tragedije na utakmici: Hitna brzo stigla na teren, ali nije bilo pomoći\nSlabiji zemljotres kod Zagreba\nU Srbiji više od 5.200 novozaraženih, preminulo 37 osoba\nDječak (16) umro usred utakmice


Srpski član Predsjedništva BiH Milorad Dodik izjavio je danas u Banjaluci da je neprihvatljivo smještanje migranata u Medenom Polju kod Bosanskog Petrovca, jer bi to imalo političku dimenziju čiji je cilj protjerivanje Srba sa vjekovnih ognjišta.\n"To je smišljeno u Sarajevu da bi Srbi bili protjerani iz Medenog Polja, odnosno sa vjekovnih ognjišta", rekao je Dodik novinarima, komentarišući najavu da će migranti iz Bihaća biti smješteni u Medenom Polju.\n"Jasan je odnos Republike Srpske kada je riječ o migranskoj krizi. Problem migranata može da sruši temelje BiH, jer institucije na nivou BiH nisu ništa uradile, nema sveobuhvatnog i kvalitetnog programa i odgovora na ovo pitanje. Pokušaji da se sve formalizuje na nivou BiH išli su za tim da bude opravdan nečiji nerad, a zatvaranje granica u Evropi je dovelo Republiku Srpsku i Federaciju BiH u situaciju da se mora naći odgovor na ovaj problem", dodao je Dodik.\n"Međutim, sinoć je rečeno da ih je 7.000 i to je ono što se zna, a sigurno je da ih je i više. Imamo dosta problema, jer u nekim selima se ljudi organizuju kako bi sačuvali bezbjednost", istakao je Dodik.\nPrema njegovim riječima, sa nivoa BiH sada pokušavaju reći da je njihova nadležnost samo ulazak u BiH.\n"Mnogo je špekulanata koji prevoze migrante, ali i priča iz Evrope da će BiH dati novčana sredstva kako bi migrante smještali u određene centre. Sada traže da se djeca migranata upisuju u škole u BiH, što govori da im je namjera da ih ovdje i zadrže, što može imati različite posljedice, pa i na razvoj društva. Ako je Evropi do humanizma neka otvori granice", poručio je Dodik.\nOn je ponovio da Republika Srpska ostaje dosljedna u stavu da na njenoj teritoriji neće biti građeni prihvatni centri za migrante.\n"Potrebno je obezbijediti adkevatan smještaj za migrante na području Bihaća, kao i logistiku. Dolazi zima i ne smijemo izgubiti humanitarnu dimenziju, a Republika Srpska je spremna da pomogne u finansiranju centra za migrante u ovom gradu", rekao je Dodik.\n"Više puta smo tražili od Savjeta ministara da bude sačinjen sveobuhvatan plan za rješavanje migrantske krize, ali to nikad nije urađeno i od koga da tražimo odgovornost. U Federaciji BiH postoji samo jedan program, a to je da na granice u Srpskoj bude postavljena njihova policija i na granicu BiH prema Srbiji Oružane snage, što nikada nećemo dopustiti. Da je Srpska bila nadležna za granicu, sigurno bismo je zatvorili", istakao je Dodik\nDodik: Ne smije biti uveden princip da Sarajevo naređuje Republici Srpskoj


Beta 14. novembra 2017. 19:00\nPredsednik Republike Srpske (RS) Milorad Dodik rekao je da Bosna i Hercegovina neće priznati Kosovo jer za to nema konsenzusa kog „mora biti za medjunarodne političke mere“.\n„To zavisi od RS a nema političara u RS i iz RS koji bi to uradio“, rekao je Dodik u intervjuu koji je danas emitovala Prva televizija.\nPrema njegovim rečima, bošnjački član predsedništva BiH Bakir Izetbegović bi „davno priznao Kosovo ali on nije BiH“. „On bi to priznao ranije, a nije, zato što on nije BiH. BiH je nešto specifično, potpuno neuspešno, potpuno propalo“, izjavio je Dodik i dodao da ovo nije prvi put da Izetbegović krši Dejtonski sporazum.\nPrema Dodiku, priznavanje Kosova znači i priznavanje RS, ali da kod Izetbegovića „nema doslednosti, ujutru priča jedno, popodne drugo, uveče treće“. Predsednik RS je rekao da bi, da se on pita, Izetbegović u Srbiji bio proglašen za nepoželjnu osobu.\n„Ovo je ozbiljan udarac Srbiji kao državi i politici Srbije… Bakir je rekao da ne priznaje ništa što je Srbija i neki odnos prema takvim izjavama mora postojati. Ako bih se ja pitao, ne želim da napravim nikome nijedan problem, ali Bakir najmanje posle ovoga treba da bude persona non grata u Srbiji“, naveo je Dodik.\nKako je Dodik rekao, Izetbegović bi „priznao Kosovo, radio nešto u Sandžaku, a onda bi napao RS i iz istih razloga iz kojih je Kosovo na nezakonit način sebe proglasilo nekom kvazidržavom“.\nOn je ocenio da je Srbija učinila ozbiljne napore na popravljanju odnosa sa BiH, dok Izetbegović „nikad ne propušta priliku da kaže nešto loše“.\n„Ne znam šta će uraditi Srbija, ali ne znam kakav čovek morate da budete da bi u liku Bakira Izetbegovića sutra došli u zvaničnu posetu Beogradu. Neverovatno. Šta tamo da govori“, upitao je Dodik.\nPrema njegovim rečima Srbija mora da pokaže svoj odnos prema stabilnosti u regionu, i „spremnost da radi i sa takvima kao što je Bakir Izetbegović, računajući da on nije konstanta“.\nUstaški pozdrav ZDS na izlozbi u Saboru, Plenković nije video\nUstaški pozdrav ZDS na izlozbi u Saboru, Plenković nije…


Srbija: Saslušan bivši ministar privrede Bubalo\nBivši ministar privrede Predrag Bubalo saslušan je večeras u Tužilaštvu za organizovani kriminal, u vezi sa malverzacijama prilikom prodaje državnog paketa akcija Luke Beograd, izjavio je tužilac Miljko Radisavljević.\n"Sutra ćemo nastaviti saslušanje ostalih, a odluke tužilaštva u pogledu daljeg toka krivičnog postupka biće donete nakon saslušanja svih osumnjičenih", rekao je on u petak uveče Agenciji Beta.\nPredrag Bubalo i još sedam ljudi uhapšeni su u petak zbog sumnje da su oštetili državu za više od pet i po miliona evra prilikom prodaje državnog paketa akcija Luke Beograd po ceni nižoj od realne.\nOsim Bubala u petak su uhapšeni i nekadašnji direktor Agencije za privatizaciju Miodrag Djordjević, kao i bivši izvršni direktor Agencije za privatizaciju Goran Mrdja, nekadašnji finansijski direktor Luke Dušan Kosovac.\nUhapšeni su i bivši direktor Centra za tržište kapitala u Agenciji za privatizaciju Aleksej Misailović, bivši direktor Akcijskog fonda Srbije Aleksandar Gračanac, bivša direktorka Sektora za analizu, pripremu i organizaciju prodaje u Akcijskom fondu Jasmina Dragutinović i bivša direktorka Luke Beograd Miroslava Drobac.


Majdanpek: Predsednik opštine Dragan Popović podneo ostavku — БАЛКАНСКИЕ НОВОСТИ\nMajdanpek: Predsednik opštine Dragan Popović podneo ostavku\nLokalni izbori u opštini Majdanpek koji je trebalo da budu održani krajem avgusta kada se navršavaju četiri godine od prethodnih, biće održani 3. aprila zajedno sa republičkim i predsedničkim, jer je predsednik Opštine Majdanpek Dragan Popović podneo ostavku.\nOstavku na funkciju predsednika opštine aktuelni prvi čovek majdanpečke opštine obrazložio je na konferenciji za novinare.\nPrema njegovim rečima ostavku je podneo iz „jednog prostog i jedinog razloga“ da građani opštine Majdanpek iduće godine izađu samo jednom na izbore.\n– Kao i mnoge moje kolege u Republici Srbiji, mislim da nas ima dvadesetak, ostavku sam podneo zbog jednog, jedinog razloga, a to je da građani opštine Majdnapek u sledećoj godini izađu jedanput, da izađu 3. aprila, a ne da izlaze za lokalne izbore i avgusta meseca. Prvenstveno da ne be maltretirali ljude, a druga stvar da jednostavno uštedimo nekoliko miliona dinara koliko bi nas kao lokalnu samoupravu koštali izbori održani krajem avgusta. Ovako ćemo uštedeti i ići sa predsedničkim i republičkim izborima 3. aprila i uštede će biti nekoliko miliona, a te milione ćemo naravno iskoristiti na pametniji način i na nešto što će biti vidljivo za sve građane opštine Majdanpek. Nijedan drugi razlog ne postoji što sam podneo ostavku- rekao je na konferenciji za novinare Dragan Popović.\nOvom se prilikom čulo i da će opština Majdanpek funkcinisati normalno i da će Popović svoje dućnosti obavljati do 30. januara.\nNakon toga republička Vlada formiraće privremeni organ koji će funkcionisati sve dok ne bude uspostavljena nova lokalna vlast, a nakon izbora 3. aprila.\n-Ko će biti u privremenom organu to će odlučivati Vlada RS i o tome ne mogu ništa da kažem, u svakom slučaju, sve će normalno funkcionisati – kazao je Popović.\nU Kladovu i Majdanpeku i dalje najveće interesovanje za treću, buster dozu\nPočeo Novogodišnji bazar u Kladovu\nU Majdanpeku raste interesovanje za vakcine protiv korona virusa\nFrancuskinje u dobi od 18 do 25 godina od sutra imaju pravo na besplatnu kontracepciju\nLajčak: Srbi i Albanci žive u svakoj državi na Balkanu, tako da to pitanje prevazilazi odnose Srbije i Kosova\nVučić polaže zakletvu 31. maja, još se ne zna da li će biti inauguracija 11.05.2022\nBorelj: EU mora da razugovara sa Rusijom o bezbednosnim garancijama 20.12.2021


Održan Sajam ženskog inovacionog preduzetništva ”Za kreativnost bez granica” !!!\nSajam ženskog inovacionog preduzetništva ”Za kreativnost bez granica” održan je u TC Galerija uz učešće više od 50 preduzetnica iz cele Srbije.\nPreduzetnice koje se u svom biznisu bave inovacijama na štandovima Sajma predstavile su primere uspešnih biznisa i inovativnih proizvoda i usluga, a učesnici su imali priliku da razmene iskustva i steknu nova znanja o mogućnostima unapređenja poslovanja.\nSajam je otvorio ministar bez portfelja zadužen za inovacije i tehnološki razvoj Nenad Popović koji je rekao da je Vlada Srbije uložila više od 100 miliona evra u poslednje četiri godine u razvoj inovacija i inovacionog preduzetništva.\nJasmina Knežević, koja je ove godine ponela prestižno priznanje Menadžer godine, kao osnivačica i direktorka jednog od najvećih zdravstvenih sistema, Bel Medic, pričala je o tome koliko su inovacije bile važne u njenom poslovnom iskustvu i kako su žene znatiželjne, inovativne, te da ta osobina upravo pokreće svet, stoji na sajtu lista Danas.\nSvoja iskustva podelile su i preduzetnica Stefanija Lukić, vlasnica preduzeća Just Smart i Tatjana Rackov Sinadinović, direktorka dečijih vrtića „Happy Kids“ koja je svoju inovativnu preduzetničku karijeru posvetila deci.\nOrganizator Sajma ženskog inovacionog preduzetništva je Centar za tranziciju i ljudska prava “Spektar”, uz pokroviteljstvo Kabineta ministra za inovacije i tehnološki razvoj.\nManifestacija je imala za cilj, kako se navodi u saopštenju organizatora, da informiše javnost, a posebno preduzeća u kojima su vlasnice žene i da se prihvate inovacije i kreativnost kao suštinski koncept savremenog poslovanja, kako bi se podigao nivo sopstvene konkurentnosti i unapredilo poslovanje.\nNajveći tržni centar u Centralnoj Srbiji postaje BIG !!!\nEvropska unija izdvaja dodatnih 4,4 miliona evra za socijalno stanovanje i aktivnu inkluziju osetljivih grupa !!!


Sarajevo /Na sceni Narodnog pozorišta dvije predstave / Radio Sarajevo\nFoto: NPS/Ansambl baleta\n04. 03. 2021. u 14:30:00 Radiosarajevo.ba\nDramska predstava "O medvjedima i ljudima" autora i režisera Saše Anočića, koja govori o prijateljstvu, ljubavi i odnosu prema našima najbližima, bit će izvedena u subotu, 6. marta na sceni Narodnog pozorišta Sarajevo.\n"Svi likovi su kroz život stekli neko "oštećenje". To "oštećenje" ih u pojedinim situacijama nagoni da se ponašaju poput medvjeda. Ali to ne znači da se radi o lošim ljudima. Niti da se ti parovi, ustvari, ne vole. Oni samo postaju "medvjedi" - pri tome se misli da postaju grubi i teški svojim bližnjima. A znamo da medvjedi negdje, duboko ispod krzna, skrivaju i svoje dobro srce… Inače, ne bi svako dijete jednog medu imalo", ističe se u saopćenju NPS.\nU ponedjeljak, 8. marta povodom Međunarodnog dana žena publika će imati priliku uživati u sadržajnoj baletnoj večeri "U ime ruže" u izvedbi solista i ansambla Baleta NPS. Na programu će se naći numere iz poznatih baleta "Carmen", "Krcko Oraščić", "Uspavana ljepotica" a večer će biti upotpunjeno izvedbom baleta "Buđenje" u koreografiji Belme Čečo Bakrač rađenom na muziku Tonija Toplana.\nTagovi: predstava Narodno pozorište Sarajevo Sarajevo BiH glumci\n... / Premijerno na sceni NPS: Ne propustite dramu "O medvjedima i ljudima"\n... / Divan repertoar NPS: Predstave Leptir, Balkanski špijun u Sarajevu, koncert, balet\nSarajevo / Repertoar Kamernog teatra 55 za april: Sporedni čovjek, Schindlerov lift...


Ozil se seli u "prestonicu mode"?! - Sportske.net\nNemac je na izlaznim vratima Arsenala.\nAmbiciozna Fiorentina kvari planove Juventusu i Interu!Ko bi hteo da ode, Ozil dok trepne zaradi prosečnu srpsku platu!Efekat Konte - Inter najbolji u Italiji!"Đavoli" spremaju veliko iznenađenje, u januaru stiže napadač kojem se niko nije nadao?!"Kafeterosi" dominirali protiv "La Rohe", mreže ipak mirovale, problemi za Mihu, Kontea i Gasperinija\nNije tajna da u Severnom Londonu pokušavaju da se reše Mesuta Ozila i njegove velike plate.\nNemac zarađuje oko 400 hiljada evra nedeljno, ubedljivo je najplaćeniji pojedinac u klubu, a već neko vreme je potpuno van forme.\nTokom leta je bilo priče da bi mogao da se preseli u Istanbul, ali je problem bila upravo njegova plata.\nPrema pisanju italijanskih medija, sada su se u igru uključila i dva milanska kluba, Inter i Milan.\n"Neroazuri" imaju velike ambicije ove sezone i Konte očigledno smatra da bi sa Ozilom šanse za osvajanje trofeja bile veće. Već se pokazalo na primeru Aleksisa Sančeza, koji se mučio u Mančester junajtedu, da pod italijanskim stručnjakom igrači mogu da se vrate na pravi put, pa očigledno veruju na "Meaci" da isto mogu da urade i sa Mesutom Ozilom.\nSa druge strane, "Rosoneri" imaju jako slab početak sezone, pokušavaju sve da se vrate na pravi put, smenili su trenera, umesto Đampaola je došao Pioli, kojem su obećana pojačanja.\nIzvršni direktor Milana je Ivan Gazidis, koji je prethodno tu funkciju obavljao u Arsenalu, pa u klubu veruju da ih to stavlja ispred konkurencije kada je potpis Mesuta Ozila u pitanju.\nProblem za oba italijanska kluba je plata, čini se da bi pozajmica bila jedino rešenje ili da pokušaju da ubede Ozila da pristane na manja primanja, što je malo verovatno.